
Cap. 1. Dispoziţii  generale


	Art. 1. Prezentul Regulament de Ordine Interioară reglementează normele de disciplină a muncii din Primăria Comunei Poiana Mărului.
	Art. 2. Regulamentul este întocmit în conformitate cu prevederile Codului muncii, aprobat prin Legea nr. 53/2003 codul muncii republicată și actualizată și ale OUG nr. 57/2019, privind codul administrativ, cu modificările și completările ulterioare.
Art. 3. Regulamentul se aplică tuturor salariaţilor, funcţionari publici sau personal cu contract individual de muncă, indiferent de durata contractului de muncă, precum şi celor detaşaţi sau delegaţi.
Art. 4. Prevederile acestui regulament nu exclud drepturi sau obligaţii, ale conducerii sau ale salariaţilor, care sunt prevăzute în alte acte normative, care privesc raporturile de muncă şi de disciplină a muncii, aplicabile în administraţia publică locală.

Cap. 2. Drepturile aleşilor locali

    Art. 5
· Legitimaţia şi semnul distinctiv ale aleşilor locali 
· Protecţia aleşilor locali 
· Grupurile de consilieri locali 
· Raporturile de muncă sau de serviciu deţinute anterior 
· Indemnizaţia pentru limită de vârstă pentru primar, viceprimar,
· Dreptul de iniţiativă în promovarea actelor administrative 
· Indemnizaţia 
· Dreptul la concediu 
· Concediul de odihnă 
· Alte tipuri de concediu 
· Transportul 
· Formarea profesională 
· Accesul la informaţii 
· Dreptul la asociere 
[bookmark: 206]
Legitimaţia şi semnul distinctiv ale aleşilor locali

(1)După depunerea jurământului de primar i se înmânează legitimaţia, semnată de preşedintele şedinţei în care a fost adoptat modelul acesteia, un semn distinctiv al calităţii de primar, pe care acesta are dreptul să o poarte, potrivit legii, pe întreaga durată a mandatului, precum şi o eşarfă în culorile drapelului naţional al României. Legitimaţia primarului este înmânată de către secretarul general al unităţii/subdiviziunii administrativ - teritoriale.
(2) După alegerea viceprimarului, acestuia i se înmânează legitimaţia semnată de primar, precum şi un semn distinctiv al calităţii de viceprimar. Legitimaţia viceprimarului este înmânată de către secretarul general al unităţii/subdiviziunii administrativ - teritoriale.
3) După declararea ca legal constituit a consiliului local, consilierilor în funcţie li se eliberează o legitimaţie care atestă calitatea de membru al consiliului local, semnată de primar şi primesc un semn distinctiv al calităţii lor de reprezentanţi aleşi ai colectivităţii locale, pe care au dreptul să îl poarte pe întreaga durată a mandatului.
(4) Modelul legitimaţiei de primar, de viceprimar, de consilier local şi modelul semnului distinctiv pentru aceştia se stabilesc prin hotărâre a Guvernului.
(5) Cheltuielile pentru confecţionarea legitimaţiilor, semnelor distinctive, respectiv a eşarfelor se suportă din bugetul local.
[bookmark: 207](6) Legitimaţia şi semnul distinctiv se pot păstra, după încetarea mandatului, cu titlu evocativ.
(7) Eşarfa în culorile drapelului naţional al României se poartă în mod obligatoriu la Ziua Naţională a României, la solemnităţi, recepţii, ceremonii publice şi la celebrarea căsătoriilor, indiferent de locul de desfăşurare a acestora.

Protecţia aleşilor locali

(1) Libertatea de opinie în exercitarea mandatului alesului local pentru soluţionarea şi gestionarea treburilor publice în interesul colectivităţii locale pe care o reprezintă este garantată.
(2) Aleşii locali nu pot fi traşi la răspundere juridică pentru opiniile politice exprimate în exercitarea mandatului.
(3) Reţinerea, dispunerea măsurii arestării preventive, a arestului la domiciliu sau trimiterea în judecată penală a aleşilor locali, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte, cât şi prefectului, în termen de cel mult 24 de ore, de către organele care au dispus măsurile respective.
(4) Pe întreaga durată a mandatului, aleşii locali se consideră în exerciţiul autorităţii publice şi se bucură de protecţia prevăzută de lege.
(5) De aceeaşi protecţie prevăzută la alin. (4) beneficiază şi membrii familiei alesului local - soţ, soţie şi copii - în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului său.
[bookmark: 208]Grupurile de consilieri locali
(1) Consilierii locali se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.
(2) Consilierii locali care nu îndeplinesc condiţiile prevăzute la alin. (1) pot constitui un grup prin asociere.
(3) Grupul de consilieri locali este condus de un lider, ales prin votul deschis al majorităţii membrilor grupului.
(4) Prevederile alin. (1) şi (2) se aplică şi consilierilor independenţi.
(5) Consilierii locali nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în consiliu cu cel puţin un consilier.
(6) În cazul fuzionării, două sau mai multe partide, care sunt reprezentate în consiliul local sau care au deja constituite grupuri, pot forma un grup distinct.
[bookmark: 209]
Raporturile de muncă sau de serviciu deţinute anterior
(1) Pe perioada exercitării mandatului de primar, viceprimar se suspendă contractul de muncă, respectiv raportul de serviciu al acestuia, în cadrul unei instituţii sau autorităţi publice, ori în cadrul regiilor autonome sau societăţilor cu capital integral ori majoritar de stat sau al unităţilor administrativ - teritoriale, cu excepţia situaţiilor prevăzute de lege.
(2) Consilierul local al cărui raport de serviciu ori contract individual de muncă este suspendat, în condiţiile legii, la data începerii exercitării mandatului, îşi reia activitatea în executarea aceluiaşi raport de serviciu sau contract individual de muncă, după caz, la încetarea mandatului de consilier local.
(3) Sunt exceptate de la suspendarea contractului de muncă sau a actului de numire cadrele didactice, cercetătorii ştiinţifici, persoanele care deţin funcţii sau desfăşoară activităţi în domeniul creaţiei literar - artistice.
(4) În funcţiile deţinute de persoanele ale căror contracte de muncă sau acte de numire au fost suspendate potrivit alin. (1) pot fi numite sau angajate alte persoane, numai pe durată determinată.
(5) La încetarea mandatului de primar, de viceprimar, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese.
(6) În cazul în care conducerea persoanei juridice refuză reluarea activităţii în funcţia deţinută anterior alegerii, persoana în cauză se poate adresa instanţei de judecată competente, cererea fiind scutită de taxa de timbru judiciar.
[bookmark: 210](7) Persoanelor prevăzute la alin. (1) nu li se poate modifica sau desface contractul de muncă pentru motive ce nu le sunt imputabile timp de 2 ani de la data încetării mandatului, cu excepţiile prevăzute de lege.

Indemnizaţia pentru limită de vârstă pentru primar, viceprimar
(1) Persoanele care începând cu anul 1992 au deţinut calitatea de primar sau viceprimar şi care îndeplinesc condiţiile vârstei standard de pensionare, ale vârstei standard de pensionare reduse aşa cum sunt prevăzute de legislaţia privind sistemul de pensii publice sau cele prevăzute de alte legi speciale au dreptul, la încetarea mandatului, la o indemnizaţie lunară pentru limită de vârstă.
(2) Indemnizaţia pentru limită de vârstă reprezintă suma de bani acordată lunar persoanelor care au exercitat calitatea de primar sau viceprimar.
(3) Primarul și viceprimarul beneficiază de indemnizaţie pentru limită de vârstă de la data la care li se acordă drepturile de pensie pentru limită de vârstă, dar nu mai devreme de data încetării mandatului aflat în derulare.
(4) Cuantumul indemnizaţiei pentru limită de vârstă se acordă în limita a 3 mandate, cu condiţia ca persoanele prevăzute la alin. (1) să fi exercitat cel puţin un mandat complet de primar sau viceprimar.
(5) Cuantumul indemnizaţiei pentru limită de vârstă se calculează ca produs al numărului lunilor de mandat cu 0,40% din indemnizaţia brută lunară aflată în plată.
(6) În situaţia în care persoanele prevăzute la alin. (1) au exercitat mai mult de trei mandate diferite, acestea pot opta pentru oricare dintre aceste mandate pentru a fi luate în considerare la stabilirea indemnizaţiei pentru limită de vârstă, în limita prevăzută la alin. (4).
(7) În cazul exercitării unor mandate diferite în condiţiile prevăzute la alin. (4), la calculul indemnizaţiei lunare pentru limită de vârstă se vor avea în vedere indemnizaţiile lunare brute aflate în plată, corespunzătoare pentru fiecare funcţie.
(8) În cazul exercitării unor mandate diferite, la calcularea indemnizaţiei pentru limită de vârstă se va proceda după cum urmează: 
a) pentru fiecare tip de mandat exercitat se aplică modalitatea de calcul prevăzută la alin. (5);
b) cuantumul indemnizaţiei pentru limită de vârstă la care au dreptul persoanele prevăzute la alin. (1) reprezintă suma valorilor obţinute prin aplicarea prevederilor lit. a). 
(9) În cazul în care persona care beneficiază de indemnizaţia pentru limită de vârstă potrivit prevederilor alin. (1) începe exercitarea unui nou mandat, în condiţiile legii, acordarea indemnizaţiei se întrerupe, aceasta fiind reluată după încetarea mandatului, în cuantumul recalculat prin valorificarea perioadei de mandat exercitat, la cererea persoanei interesate, în condiţiile prevăzute la alin. (4) şi (5).
(10) Indemnizaţia pentru limită de vârstă se cumulează cu orice tip de pensie stabilită în sistemul public de pensii sau în alt sistem de pensii neintegrat sistemului public.
(11) Indemnizaţia pentru limită de vârstă este supusă impozitului pe venit şi contribuţiei de asigurări sociale de sănătate.
(12) Cuantumul indemnizaţiei pentru limită de vârstă se suportă din bugetul de stat şi este prevăzut pentru fiecare unitate/subdiviziune administrativ - teritorială prin anexă distinctă la legea anuală de aprobare a bugetului de stat.
(13) Cererea pentru acordarea indemnizaţiei pentru limită de vârstă se depune la unitatea/subdiviziunea administrativ - teritorială pe raza căreia şi-a exercitat solicitantul mandatul. Situaţia centralizatoare pe fiecare unitate/subdiviziune administrativ - teritorială se transmite administraţiilor finanţelor publice judeţene, care le centralizează pe judeţ şi le transmite Ministerului Finanţelor Publice în vederea fundamentării anexei la legea bugetului de stat pe fiecare unitate/subdiviziune administrativ - teritorială.
(14) Procedura şi metodologia de aplicare a prevederilor prezentului articol se aprobă prin hotărâre a Guvernului.
(15) De indemnizaţia pentru limită de vârstă prevăzută la alin. (1) nu beneficiază primarul și viceprimarul dacă au fost condamnaţi definitiv pentru comiterea, în calitate de primar sau viceprimar, a unei infracţiuni de corupţie.
[bookmark: 211](16) Sumele rămase necheltuite la sfârşitul anului se restituie la bugetul de stat, în condiţiile legii.

Dreptul de iniţiativă în promovarea actelor administrative
    Aleşii locali au dreptul de iniţiativă în promovarea actelor administrative, individual sau în grup.
[bookmark: 212]Indemnizaţia
(1) Pentru participarea la şedinţele consiliului şi ale comisiilor de specialitate, consilierii locali au dreptul la o indemnizaţie lunară. Primarului și viceprimarului nu li se acordă indemnizaţie pentru participarea la ședințe.
(2) Indemnizaţia lunară pentru consilierii locali care participă la şedinţele ordinare ori la şedinţele extraordinare ale consiliului local şi ale comisiilor de specialitate este în cuantum de până la 10% din indemnizaţia lunară a primarului.
(3) Consilierii locali au dreptul la indemnizaţia lunară doar dacă participă la cel puţin o şedinţă a autorităţii deliberative şi o şedinţă a comisiei de specialitate, pe lună, desfășurate în condițiile legii. 
(4) Plata indemnizaţiilor stabilite potrivit prevederilor alin. (2) se efectuează exclusiv din veniturile secţiunii de funcţionare din bugetul unităţii/subdiviziunii administrativ - teritoriale.
(5) Consilierilor locali li se aplică în mod corespunzător prevederile art. 153 alin. (2) din OUG 57/2019, Cod administrativ.
(6) Consiliul local poate hotărî diminuarea cuantumului indemnizaţiei prevăzute la alin. (2) şi a cotei în care se face decontarea conform prevederilor alin. (5), în concordanţă cu posibilităţile de finanţare.
(7) Drepturile băneşti cuvenite aleşilor locali, potrivit legii, pot fi cumulate cu pensia sau cu alte venituri, în condiţiile legii.
[bookmark: 213](8) Consilierii locali care participă la şedinţele de consiliu local organizate în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă.

Dreptul la concediu

Primarul şi viceprimarul au dreptul la concedii de odihnă, concedii medicale, concedii fără plată, precum şi la concedii plătite în cazul unor evenimente familiale deosebite, potrivit legii.
[bookmark: 214]Concediul de odihnă
(1) Durata concediului de odihnă anual pentru persoanele prevăzute la art. 213, din OUG 57/2019 este de 25 de zile lucrătoare.
(2) Planificarea concediului de odihnă al persoanelor prevăzute la art. 213 se face de primarul unităţii administrativ - teritoriale, în luna decembrie a anului premergător celui în care se efectuează concediul, pe baza consultării cu viceprimarul.
(3) Primarul şi viceprimarul aceleiaşi unităţi administrativ - teritoriale nu pot efectua concediul de odihnă simultan.
(4) În situaţia în care mandatul persoanelor prevăzute la art. 213 începe în timpul anului, durata concediului de odihnă se stabileşte proporţional cu timpul efectiv lucrat sau cu timpul care va fi lucrat în anul respectiv.
(5) Pentru perioada concediului de odihnă, primarul şi viceprimarul beneficiază de o indemnizaţie de concediu ce reprezintă media zilnică a indemnizaţiei din luna/lunile în care este efectuat concediul, multiplicată cu numărul de zile de concediu de odihnă. Media zilnică a indemnizaţiei din luna/lunile în care este efectuat concediul se calculează prin împărţirea indemnizaţiei aferente lunii/lunilor în care este efectuat concediul la numărul de zile lucrătoare din luna/lunile respectivă/respective.
(6) Primarul şi viceprimarul efectuează concediul de odihnă în fiecare an.
(7) Concediul de odihnă al persoanelor prevăzute la art. 213 poate fi întrerupt în mod excepţional dacă interesele colectivităţii locale impun prezenţa acestora în unitatea administrativ - teritorială. În asemenea situaţii, înlocuitorul desemnat îl înştiinţează de îndată pe primar, iar concediul de odihnă al acestuia se întrerupe. La încetarea cauzelor care au determinat întreruperea concediului de odihnă, acesta este reluat, durata lui prelungindu-se cu perioada cât a fost întrerupt.
[bookmark: 215]Alte tipuri de concediu
(1) În afara concediului de odihnă, primarul şi viceprimarul au dreptul la concedii medicale, dovedite cu certificat medical, concediu de maternitate, precum şi la alte concedii, în conformitate cu legislaţia în vigoare.
(2) Persoanele prevăzute la art. 213 din OUG 57/2019 beneficiază de concediu fără plată şi concediu pentru formare profesională, potrivit prevederilor Legii nr. 53/2003 - Codul muncii, republicată, cu modificările şi completările ulterioare.
(3) Pentru evenimente familiale deosebite, în afara concediului anual de odihnă, salariații au dreptul la zile de concediu plătit după cum urmează: 
a) 5 zile pentru căsătoria celui în cauză;
b) 3 zile pentru naşterea sau căsătoria unui copil;
c) 3 zile în caz de deces al soţului/soţiei sau al unei rude sau afin de până la gradul II inclusiv. 
[bookmark: 216](4) Concediile fără plată sau pentru evenimente familiale deosebite, precum şi durata acestora, în cazul viceprimarului, se aprobă de către primar.
Transportul
[bookmark: 217]Aleşii locali care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfăşoară şedinţa consiliului local sau a comisiilor de specialitate primesc contravaloarea transportului.
Formarea profesională
(1) Aleşii locali au dreptul la pregătire, formare şi perfecţionare profesională.
(2) Aleşii locali beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii.
(3) Autorităţile şi instituţiile publice au obligaţia să prevadă în bugetul local sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, cheltuielile prevăzute la alin. (2) destinate aleşilor locali, organizate la iniţiativa ori în interesul autorităţii sau instituţiei publice.
[bookmark: 218]Accesul la informaţii
(1) Dreptul aleşilor locali de a avea acces la orice informaţie de interes public nu poate fi îngrădit.
(2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.
[bookmark: 219]Dreptul la asociere
    Aleşii locali se pot asocia liber în partide politice şi în alte forme de asociere, în condiţiile legii.
Obligaţiile aleşilor locali

Art.6  Aleșii locali au următoarele obligații:
· Respectarea legii 
· Participarea la lucrările consiliului local şi ale comisiilor de specialitate 
· Buna - credinţă şi fidelitatea 
· Probitatea şi discreţia profesională 
· Cinstea şi corectitudinea 
· Dispoziţii privind obligaţiile de informare pentru aleşii locali 
· Transparența activității.
[bookmark: 220]
Respectarea legii

(1) Aleşii locali sunt obligaţi să respecte Constituţia şi legile ţării, precum şi să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.
(2) [bookmark: 221]Consilierii locali sunt obligaţi să respecte regulamentul de organizare şi funcţionare a consiliului local.

Participarea la lucrările consiliului local şi ale comisiilor de specialitate
[bookmark: 222]    Consilierii locali precum şi viceprimarul nu pot lipsi de la lucrările consiliului local sau ale comisiilor de specialitate din care fac parte, cu excepţia situaţiilor prevăzute în regulamentul de organizare şi funcţionare.
Buna - credinţă şi fidelitatea
    Consilierii locali aflaţi în serviciul colectivităţii locale, precum şi primarul în calitatea lor de reprezentanţi legali ai unităţilor administrativ - teritoriale, au îndatorirea de a participa, pe durata mandatului, la exercitarea competenţelor autorităţilor administraţiei publice locale din care fac parte sau pe care le reprezintă, după caz, cu bună - credinţă şi fidelitate faţă de ţară şi de colectivitatea care i-a ales.
[bookmark: 223]Probitatea şi discreţia profesională
[bookmark: 224]    Aleşii locali sunt obligaţi la probitate şi discreţie profesională.
Cinstea şi corectitudinea
[bookmark: 225](1) În exercitarea mandatului, aleşii locali sunt obligaţi să dea dovadă de cinste şi corectitudine; este interzis alesului local să ceară, pentru sine sau pentru altul, bani, foloase materiale sau alte avantaje.
(2) Aleşii locali nu pot face uz şi nu se pot prevala de această calitate în exercitarea unei activităţi de interes personal.
Dispoziţii privind obligaţiile de informare pentru aleşii locali
(1) Aleşii locali sunt obligaţi ca, în exercitarea mandatului, să organizeze periodic, cel puţin o dată pe trimestru, întâlniri cu cetăţenii, să acorde audienţe şi să prezinte în consiliul local o informare privind problemele ridicate la întâlnirea cu cetăţenii.
(2) Fiecare consilier local, precum şi viceprimarul sunt obligaţi să prezinte un raport anual de activitate, care este făcut public prin grija secretarului general al unităţii administrativ - teritoriale.
(3) Fiecare primar prezintă anual, în faţa autorităţii deliberative, un raport privind starea economică, socială şi de mediu a unităţii administrativ - teritoriale. 
(4) În urma efectuării unor deplasări în străinătate pentru exercitarea unor atribuţii stabilite prin lege, aleşii locali sunt obligaţi să prezinte la prima şedinţă ordinară a autorităţii deliberative o informare privind deplasările efectuate. Termenul maxim de prezentare a informării este de 45 de zile de la data încheierii deplasării.
(5) În cazul nerespectării prevederilor alin. (4), aleşii locali suportă cheltuielile deplasării.
[bookmark: 226]Transparenţa activităţii
(1) Primarul este obligat ca, prin intermediul secretarului general al unităţii administrativ - teritoriale şi al aparatului de specialitate, să pună la dispoziţie consilierilor locali, la cererea acestora, în termen de cel mult 10 zile lucrătoare, informaţiile necesare în vederea îndeplinirii mandatului în condiţiile legii.
(2) Consilierii locali pot adresa întrebări şi interpelări primarului și viceprimarului. 
(3) Răspunsul solicitat în conformitate cu prevederile alin. (2) se transmite, de regulă, imediat sau, dacă nu este posibil, la următoarea şedinţă a consiliului local. 
(4) Cel interpelat are obligaţia de a răspunde în scris sau, după caz, oral până cel mai târziu la următoarea şedinţă a consiliului local.
[bookmark: p3t6c4]Art.7      Incompatibilităţile aleşilor locali şi conflictul de interese 
·  Regimul incompatibilităţilor aplicabil aleşilor locali 
·  Regimul general aplicabil conflictului de interese pentru aleşii locali 
·  Declaraţia de interese şi declaraţia de avere 
·  Sancţiuni pentru nedepunerea declaraţiei de avere şi a declaraţiei de interese 
[bookmark: 227]Regimul incompatibilităţilor aplicabil aleşilor locali
(1) Regimul incompatibilităţilor aplicabil funcţiei de primar şi viceprimar și consilier local, este cel prevăzut în cartea I titlul IV din Legea nr. 161/2003, cu modificările şi completările ulterioare.
(2) Constatarea şi sancţionarea stării de incompatibilitate şi a conflictului de interese pentru persoanele care ocupă funcţiile prevăzute la alin. (1) se fac în condiţiile Legii nr. 176/2010, cu modificările şi completările ulterioare, şi ale OUG nr. 57/2019 codul administrativ.
[bookmark: 228](3) Prin activităţi în domeniul didactic pe care primarul şi viceprimarul le pot desfăşura, în condiţiile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, se înţeleg activităţile prevăzute la art. 462 alin. (2).

Regimul general aplicabil conflictului de interese pentru aleşii locali
(1) Alesul local aflat în conflict de interese în condiţiile prevăzute de cartea I titlul IV din Legea nr. 161/2003, cu modificările şi completările ulterioare, are obligaţia să se abţină de la emiterea sau participarea la emiterea ori adoptarea actului administrativ, de la încheierea sau participarea la încheierea actului juridic respectiv, care ar putea produce un folos material pentru sine sau pentru: 
a) soţ, soţie sau rude ori afini până la gradul al II-lea inclusiv;
b) orice persoană fizică sau juridică faţă de care alesul local are calitatea de debitor al unei obligaţii;
c) o societate la care deţine calitatea de asociat unic ori funcţia de administrator sau de la care obţine venituri;
d) o altă autoritate din care face parte;
e) orice persoană fizică sau juridică, alta decât autoritatea din care face parte, care a făcut o plată către acesta sau a efectuat orice fel de cheltuieli ale acestuia;
f) asociaţie sau fundaţie din care face parte. 
(2) În exercitarea funcţiei, consilierul local aflat în una dintre situaţiile prevăzute la alin. (1) are obligaţia să anunţe la începutul şedinţei consiliului local interesul personal pe care îl are la adoptarea hotărârii respective, anunţ care se consemnează în mod obligatoriu în procesul - verbal al şedinţei.
(3) Ulterior anunţării interesului personal, consilierul local nu mai este luat în calcul pentru cvorumul necesar adoptării hotărârii consiliului cu privire la care acesta şi-a anunţat interesul şi nu are drept de vot la adoptarea acestei hotărâri.
(4) Actele administrative emise ori adoptate sau actele juridice încheiate cu încălcarea prevederilor alin. (1) sunt lovite de nulitate absolută în condiţiile Legii nr. 176/2010, cu modificările şi completările ulterioare.
[bookmark: 229](5) Fapta aleşilor locali de a încălca prevederile alin. (1) şi legislaţia în materie privind conflictul de interese constituie abatere disciplinară şi se sancţionează cu diminuarea indemnizaţiei cu 10% pe o perioadă de maximum 6 luni.

Declaraţia de interese şi declaraţia de avere
[bookmark: 230]Aleşii locali au obligaţia să întocmească, să depună şi să actualizeze declaraţii de avere şi declaraţii de interese în conformitate cu prevederile Legii nr. 176/2010, cu modificările şi completările ulterioare.
Sancţiuni pentru nedepunerea declaraţiei de avere şi a declaraţiei de interese
    Nerespectarea prevederilor legale referitoare la procedura de depunere a declaraţiei de avere şi de interese prevăzute de lege atrage sancţiunile prevăzute de Legea nr. 176/2010, cu modificările şi completările ulterioare.
[bookmark: p3t6c5]Art. 8 Răspunderea aleşilor locali 
· Răspunderea consilierilor locali 
· Sancţiunile disciplinare aplicabile consilierilor locali 
· Avertismentul 
· Chemarea la ordine 
· Retragerea cuvântului şi eliminarea din sală 
· Excluderea temporară de la lucrările consiliului şi ale comisiei de specialitate 
· Aplicarea sancţiunilor 
· Sancţiuni aplicabile viceprimarilor 
· Răspunderea aferentă actelor administrative 
· Contravenţii şi sancţiuni 
[bookmark: 231]Tipurile de răspundere a aleşilor locali
[bookmark: 232]    Aleşii locali răspund, după caz, administrativ, civil sau penal pentru faptele săvârşite în exercitarea atribuţiilor ce le revin, în condiţiile legii şi ale prezentului cod.
Răspunderea consilierilor locali
(1) Consilierii locali răspund în nume propriu, pentru activitatea desfăşurată în exercitarea mandatului, precum şi solidar, pentru activitatea consiliului din care fac parte şi pentru hotărârile pe care le-au votat.
[bookmark: 233](2) În procesul - verbal al şedinţei consiliului local se consemnează rezultatul votului, iar, la cererea consilierului local se menţionează în mod expres votul acestuia.

Sancţiunile disciplinare aplicabile consilierilor locali
(1) Pentru încălcarea de către consilierii locali a prevederilor prezentului cod, a prevederilor legale referitoare la conflictul de interese şi a prevederilor regulamentului de organizare şi funcţionare a consiliului local, consiliul local poate aplica următoarele sancţiuni disciplinare: 
a) avertismentul;
b) chemarea la ordine;
c) retragerea cuvântului;
d) eliminarea din sala de şedinţă;
e) excluderea temporară de la lucrările consiliului şi ale comisiei de specialitate;
f) diminuarea indemnizaţiei lunare cu 10% pentru maximum 6 luni;
g) retragerea indemnizaţiei lunare pentru una sau două luni. 
(2) Sancţiunile prevăzute la alin. (1) lit. a) - d) se aplică de către preşedintele de şedinţă, iar cele de la alin. (1) lit. e) - g) de către consiliul local, prin hotărâre.
(3) Sancţiunile prevăzute la alin. (1) lit. a) - e) sunt aplicabile şi viceprimarilor.
(4) Pentru aplicarea sancţiunilor prevăzute la alin. (1) lit. e), cazul se transmite comisiei de specialitate care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauză.
[bookmark: 234]Avertismentul
[bookmark: 235]    La prima abatere, preşedintele de şedinţă atrage atenţia consilierului local în culpă şi îl invită să respecte regulamentul.
Chemarea la ordine
(1) Consilierii locali care nesocotesc avertismentul şi invitaţia preşedintelui de şedinţă şi continuă să se abată de la regulament, precum şi cei care încalcă în mod grav, chiar pentru prima dată, dispoziţiile regulamentului sunt chemaţi la ordine.
(2) Chemarea la ordine se înscrie în procesul - verbal de şedinţă.
(3) Înainte de a fi chemat la ordine, consilierul local este invitat de către preşedintele de şedinţă să îşi retragă sau să explice cuvântul ori expresiile care au generat incidentul şi care ar atrage aplicarea sancţiunii.
(4) [bookmark: 236]Dacă expresia întrebuinţată a fost retrasă ori dacă explicaţiile date sunt apreciate de preşedintele de şedinţă ca satisfăcătoare, sancţiunea nu se mai aplică.

Retragerea cuvântului şi eliminarea din sală
[bookmark: 237]    În cazul în care, după chemarea la ordine, un consilier local continuă să se abată de la regulament, preşedintele de şedinţă îi va retrage cuvântul, acesta nemaiputând lua cuvântul pe perioada desfăşurării şedinţei consiliului. În situaţia în care un consilier persistă să se abată de la regulament, preşedintele de şedinţă îl va elimina din sală. Eliminarea din sală echivalează cu absenţa nemotivată de la şedinţă.
Excluderea temporară de la lucrările consiliului şi ale comisiei de specialitate
(1) În cazul unor abateri grave, săvârşite în mod repetat, sau al unor abateri deosebit de grave, consiliul local poate aplica sancţiunea excluderii temporare a consilierului local de la lucrările consiliului local şi ale comisiilor de specialitate.
(2) Gravitatea abaterii este stabilită de comisia de specialitate care are în obiectul de activitate aspecte juridice, în cel mult 10 zile de la sesizare.
(3) Excluderea temporară de la lucrările consiliului local şi ale comisiilor de specialitate nu poate depăşi două şedinţe consecutive.
(4) Excluderea de la lucrările consiliului local şi ale comisiilor de specialitate are drept consecinţă neacordarea indemnizaţiei lunare.
[bookmark: 238](5) În caz de opunere, interzicerea participării la şedinţe se execută cu ajutorul personalului care asigură ordinea publică locală.

Aplicarea sancţiunilor

(1) Sancţiunile prevăzute la art. 233 alin. (1) lit. e) şi f) din OUG nr. 57/2019 se aplică prin hotărâre adoptată de consiliul local cu majoritatea absolută.
(2) Pe perioada aplicării sancţiunilor prevăzute la art. 233 alin. (1) lit. e) şi f) din OUG 57/2019 consilierii locali în cauză nu vor fi socotiţi la cvorumul pentru şedinţă.
(3) Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca şi preşedintele de şedinţă. Aceştia pot aplica sancţiunile prevăzute la art. 233 alin. (1) lit. 
a) - d) din OUG 57/2019.
[bookmark: 239](4) Sancţiunile prevăzute la art. 233 alin. (1) din OUG 57/2019, se pot aplica în mod corespunzător și viceprimarilor, pentru abaterile săvârşite în calitatea lor de consilier local.

Sancţiuni aplicabile viceprimarilor
(1) Pentru abateri grave şi/sau repetate, săvârşite în exercitarea mandatului de viceprimar, persoanei în cauză i se pot aplica următoarele sancţiuni: 
a) mustrare;
b) avertisment;
c) diminuarea indemnizaţiei cu 5 - 10% timp de 1 - 3 luni;
d) eliberarea din funcţie. 
(2) Sancţiunile prevăzute la alin. (1) lit. a) - c) se aplică, prin hotărâre a consiliului local, la propunerea motivată a primarului. Motivele care justifică propunerea de sancţionare sunt aduse la cunoştinţă consilierilor locali cu cel puţin 5 zile înaintea şedinţei.
(3) În cazul sancţiunilor prevăzute la alin. (1), hotărârea se adoptă prin vot secret cu majoritatea calificată de două treimi din numărul consilierilor locali.
(4) Prin excepţie de la prevederile alin. (3), aplicarea sancţiunii prevăzute la alin. (1) lit. d) se face cu respectarea prevederilor art. 152 din OUG 57/2019.
(5) Împotriva sancţiunilor prevăzute la alin. (1) lit. c) şi d) persoana în cauză se poate adresa instanţei de contencios administrativ competente. Procedura prealabilă nu este obligatorie.
[bookmark: 240](6) Aplicarea sancţiunii prevăzute la alin. (1) lit. d) nu are niciun efect asupra mandatului de consilier local.

Răspunderea aferentă actelor administrative
(1) Primarul, respectiv preşedintele de şedinţă al consiliului local, după caz, prin semnare, învesteşte cu formulă de autoritate executarea actelor administrative emise sau adoptate în exercitarea atribuţiilor care îi revin potrivit legii.
(2) Aprecierea necesităţii şi oportunitatea adoptării şi emiterii actelor administrative aparţine exclusiv autorităţilor deliberative, respectiv executive. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate şi semnarea documentelor de fundamentare angajează răspunderea administrativă, civilă sau penală, după caz, a semnatarilor, în cazul încălcării legii, în raport cu atribuţiile specifice.
(3) Actele autorităţilor administraţiei publice locale angajează, în condiţiile legii, răspunderea administrativă, civilă sau penală, după caz, a funcţionarilor publici şi personalului contractual din aparatul de specialitate al primarului care, cu încălcarea prevederilor legale, fundamentează din punct de vedere tehnic şi al legalităţii emiterea sau adoptarea lor sau contrasemnează ori avizează, după caz, pentru legalitate aceste acte.
(4) În cazul în care printr-un act administrativ al autorităţilor administraţiei publice locale emis sau adoptat fără a fi fundamentat, contrasemnat sau avizat din punct de vedere tehnic sau al legalităţii s-au produs consecinţe vătămătoare, este angajată răspunderea juridică a autorităţii executive sau autorităţii deliberative, după caz, în condiţiile legii.
(5) Funcţionarii publici sau personalul contractual, după caz, responsabili cu operaţiunile prevăzute la alin. (3) pot formula obiecţii ori refuza efectuarea acestora în condiţiile art. 490, respectiv art. 553 din OUG 57/2019.
[bookmark: 241](6) Prevederile alin. (1) - (5) se aplică şi în cazul altor acte administrative sau asimilate acestora în condiţiile legii emise, respectiv adoptate de autorităţile administraţiei publice locale.

Contravenţii şi sancţiuni
(1) Constituie contravenţii la dispoziţiile prezentei secţiuni, dacă nu sunt săvârşite în astfel de condiţii încât să fie considerate, potrivit legii penale, infracţiuni: 
a) nepunerea în aplicare, cu rea - credinţă, a hotărârilor consiliului local de către primar;
b) neprezentarea, în termenul prevăzut de legislaţia care reglementează finanţele publice locale, a proiectului bugetului unităţii administrativ - teritoriale de către primar, din culpa lui;
c) neprezentarea de către aleşii locali a rapoartelor prevăzute de lege, din culpa lor;
d) neluarea măsurilor necesare, stabilite de lege, de către primar, în calitatea lui de reprezentant al statului în unităţile administrativ - teritoriale;
e) netransmiterea în termenul prevăzut la art. 243 alin. (3) către camera notarilor publici a sesizării pentru deschiderea procedurii succesorale. 
(2) Contravenţiile prevăzute la alin. (1) se sancţionează cu amendă de la 1.000 lei la 5.000 lei.
(3) Constatarea contravenţiilor, instituirea măsurilor de remediere, urmărirea îndeplinirii măsurilor de remediere şi aplicarea amenzilor se fac de către prefect, în calitatea sa de autoritate publică,  reprezentant al Guvernului pe plan local, în condiţiile legii.
(4) Dispoziţiile prezentului articol se completează în mod corespunzător cu prevederile legislaţiei privind regimul juridic al contravenţiilor

Cap. 3. Drepturile  şi  obligaţiile  angajațiilor

Art. 9. Angajaţii  au  următoarele  drepturi:
a) dreptul la securitate şi sănătate în muncă;
b) dreptul de a lua parte la determinarea şi ameliorarea condiţiilor de muncă şi ale mediului de muncă;
c) dreptul la salarizare pentru munca depusă;
d) dreptul la repaus zilnic şi saptămânal;
e) dreptul la concediu de odihnă anual;
f) dreptul la egalitate de şanse şi de tratament;
g) dreptul la demnitate în muncă;
h) dreptul la acces la formarea profesională;
i) dreptul la informare şi consultare;
j) dreptul la protecţie în caz de concediere;
k) dreptul de a participa la acţiuni colective;
l) dreptul de a constitui sau de a adera la un sindicat.

Art. 10. Angajaţii nu pot renunţa la drepturile prevăzute de legile în vigoare.

Art. 11. Angajaţilor le revin următoarele obligaţii:

a) să realizeze norma de muncă sau, după caz, să îndeplinească atribuţiile ce îi revin conform fişei postului;
b) să respecte disciplina muncii;
c) să respecte prevederile sistemului de management al calităţii implementat în Primărie;
d) să excludă manifestările de formalism şi birocraţie;
e) să folosească integral şi cu maximum de eficienţă timpul de muncă, în scopul îndeplinirii obligaţiilor de serviciu;
f) să participe, atunci când necesităţile o cer şi se dispune, indiferent de funcţia sau de postul ocupat, la efectuarea oricăror acţiuni ce revin administraţiei publice locale;
g) să înştiinţeze şeful ierarhic de îndată ce au luat la cunoştinţă de existenţa unor nereguli, abateri ori lipsuri în muncă, sau de altă natură;
h) să depună eforturile necesare pentru ridicarea calificării profesionale şi pentru creşterea calităţii muncii;
i) să îşi însuşească şi să aplice prevederile actelor normative de interes general şi cele specifice domeniului de activitate;
j) să îşi desfăşoare activitatea numai în limitele legilor în vigoare;
k) să aibă un comportament profesional şi civic, adecvat prestigiului instituţiei;
l) să respecte prevederile legale şi cele cuprinse în prezentul regulament intern, în contractul colectiv de munca aplicabil, precum şi în contractul individual de muncă;
m) să fie fidel faţă de angajator în executarea atribuţiilor de serviciu;
n) să respecte măsurile de securitate şi sănătate a muncii din instituţie;
o) să respecte secretul de serviciu;
p) să se prezinte la serviciu într-o ţinută vestimentară decentă şi adecvată şi să manifeste un comportament civilizat şi demn în relaţiile cu colegii şi cu ceilalţi salariaţi din instituţie; 
q) să manifeste solicitudine şi respect în relaţiile cu persoanele din afara instituţiei;
r) să pună la dispoziţia consilierilor locali documentele sau informaţiile solicitate, cu acordul secretarului primăriei, conform prevederilor Regulamentului de organizare şi funcţionare a Consiliului Local;
s) prin activitatea de luare a deciziilor, de consiliere, de elaborare a proiectelor de acte normative, de evaluare sau de participare la anchete ori acţiuni de control, le este interzisă urmărirea obţinerii de foloase sau avantaje în interes personal ori producerea de prejudicii materiale sau morale altor persoane;
t) să nu folosească poziţia oficială pe care o deţine, pentru a influenţa anchetele interne ori externe sau pentru a determina luarea unei anumite măsuri;
u) să nu solicite ori să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor ori persoanelor cu care au avut relaţii de afaceri sau de natură politică, care le pot influenţa imparţialitatea în exercitarea funcţiilor publice deţinute ori pot constitui o recompensă în raport cu aceste funcţii;
v) sa nu furnizeze informaţiilor referitoare la bunurile proprietate publică sau privată a statului ori a unităţilor administrativ-teritoriale, supuse operaţiunilor de vânzare, concesionare sau închiriere, în alte condiţii decât cele prevăzute de lege.
w) Să îndeplinească dispozițiile primarului, acestea având character obligatoriu pentru funcționarii publici sau personalul cu contract individual de muncă, sub rezerva emiterii lor în condiții de legalitate.

Cap. 4. Drepturile  şi  obligaţiile  funcţionarilor  publici

Art. 12 Drepturile funcţionarilor publici 
· Dreptul la opinie 
· Dreptul la tratament egal 
· Dreptul de a fi informat 
· Dreptul de asociere sindicală 
· Dreptul la grevă 
· Drepturile salariale şi alte drepturi conexe 
· Dreptul la asigurarea uniformei 
· Durata normală a timpului de lucru 
· Dreptul de a fi ales sau numit într-o funcţie de autoritate sau demnitate publică 
· Dreptul la concediu 
· Dreptul la un mediu sănătos la locul de muncă 
· Dreptul la asistenţă medicală, proteze şi medicamente 
· Dreptul la recunoaşterea vechimii în muncă, în specialitate şi în grad profesional 
· Dreptul la pensie şi la alte drepturi de asigurări sociale de stat 
· Drepturi ale membrilor familiei funcţionarului public, în situaţia decesului acestuia 
· Dreptul la protecţia legii 
· Dreptul de a fi despăgubit pentru prejudiciile materiale suferite din culpa autorităţii sau instituţiei publice 
· [bookmark: 412]Desfăşurarea de activităţi în sectorul public şi în sectorul privat 
Dreptul la opinie
    Dreptul la opinie al funcţionarilor publici este garantat.
[bookmark: 413]Dreptul la tratament egal
(1) La baza raporturilor de serviciu dintre autorităţile şi instituţiile publice şi funcţionarii publici stă principiul egalităţii de tratament faţă de toţi funcţionarii publici.
[bookmark: 414](2) Orice discriminare faţă de un funcţionar public, definită în conformitate cu prevederile legislaţiei specifice privind prevenirea şi sancţionarea tuturor formelor de discriminare, este interzisă.



Dreptul de a fi informat
    Funcţionarul public are dreptul de a fi informat cu privire la deciziile care se iau în aplicarea prezentului cod şi care îl vizează în mod direct.
[bookmark: 415] Dreptul de asociere sindicală
(1) Dreptul de asociere sindicală şi de asociere la organizaţii profesionale este garantat funcţionarilor publici.
(2) Funcţionarii publici pot, în mod liber, să înfiinţeze organizaţii sindicale, să adere la ele şi să 
exercite orice mandat în cadrul acestora.
(3) În situaţia în care funcţionarii publici sunt aleşi în organele de conducere ale organizaţiilor sindicale, în funcţii salarizate, aceştia au obligaţia ca în termen de 15 zile de la alegerea în organele de conducere ale organizaţiilor sindicale să opteze pentru una dintre cele două funcţii. În cazul în care funcţionarul public optează pentru desfăşurarea activităţii în funcţia de conducere în organizaţiile sindicale, raporturile de serviciu ale acestuia se suspendă pe o perioadă egală cu cea a mandatului în funcţia de conducere din organizaţia sindicală.
(4) Funcţionarii publici aleşi în organele de conducere ale organizaţiilor sindicale, în funcţii nesalarizate, pot deţine simultan funcţia publică şi funcţia în organele de conducere ale organizaţiilor sindicale, cu obligaţia respectării regimului incompatibilităţilor şi al conflictelor de interese care le este aplicabil.
[bookmark: 416]Dreptul la grevă
(1) Funcţionarilor publici le este recunoscut dreptul la grevă, în condiţiile legii.
(2) Funcţionarii publici care se află în grevă nu beneficiază de salariu şi alte drepturi salariale pe durata grevei.
[bookmark: 417]Drepturile salariale şi alte drepturi conexe
(1) Pentru activitatea desfăşurată, funcţionarii publici au dreptul la salariu, prime şi alte drepturi, în condiţiile legislaţiei privind salarizarea personalului plătit din fonduri publice.
(2) Salarizarea funcţionarilor publici se face în conformitate cu prevederile legii privind salarizarea personalului plătit din fonduri publice.
[bookmark: 418]Dreptul la asigurarea uniformei
[bookmark: 419]Funcţionarii publici care, potrivit legii, sunt obligaţi să poarte uniformă în timpul serviciului o primesc gratuit.
Durata normală a timpului de lucru
(1) Durata normală a timpului de muncă pentru funcţionarii publici este, de regulă, de 8 ore pe zi şi de 40 de ore pe săptămână, cu excepţiile prevăzute expres de prezentul cod sau de legi speciale.
(2) Pentru orele lucrate peste durata normală a timpului de lucru sau în zilele de repaus săptămânal, sărbători legale ori declarate zile nelucrătoare, potrivit legii, funcţionarii publici au dreptul la recuperare sau la plata majorată, în condiţiile legii.
[bookmark: 420]Dreptul de a fi ales sau numit într-o funcţie de autoritate sau demnitate publică
[bookmark: 421]    Funcţionarii publici pot fi aleşi sau numiţi într-o funcţie de demnitate publică, în condiţiile prezentului cod şi cu respectarea condiţiilor prevăzute de cartea I titlul IV din Legea nr. 161/2003, cu modificările şi completările ulterioare.
Dreptul la concediu
(1) Funcţionarii publici au dreptul la concediu de odihnă, la concedii medicale şi la alte concedii, în condiţiile legii.
[bookmark: 422](2) În perioada concediilor medicale, a concediilor de maternitate şi a celor pentru creşterea şi îngrijirea copiilor, raporturile de serviciu nu pot înceta şi nu pot fi modificate decât din iniţiativa funcţionarului public în cauză, cu excepţia situaţiilor prevăzute la art. 512 alin. (4) şi (5).

Dreptul la un mediu sănătos la locul de muncă
[bookmark: 423](1) Autorităţile şi instituţiile publice au obligaţia să asigure funcţionarilor publici condiţii normale de muncă şi igienă, de natură să le ocrotească sănătatea şi integritatea fizică şi psihică.
(2) Autorităţile şi instituţiile publice au obligaţia să identifice şi să asigure adaptarea locului de muncă pentru funcţionarii publici cu dizabilităţi şi de a pune la dispoziţia acestora instrumentele de asigurare a accesibilităţii, în vederea exercitării în mod corespunzător a atribuţiilor aferente funcţiilor publice ocupate de aceştia.
Dreptul la asistenţă medicală, proteze şi medicamente
    Funcţionarii publici beneficiază de asistenţă medicală, proteze şi medicamente, în condiţiile legii.
[bookmark: 424]Dreptul la recunoaşterea vechimii în muncă, în specialitate şi în grad profesional
(1) Funcţionarii publici beneficiază de vechime în muncă, în specialitate şi în grad profesional.
(2) Vechimea în muncă este vechimea dobândită în condiţiile reglementate de legislaţia muncii, precum şi vechimea dobândită în exercitarea unui raport de serviciu.
(3) Vechimea în specialitate este vechimea dobândită în temeiul unui contract individual de muncă, al unui raport de serviciu sau ca profesie liberală, demonstrată cu documente corespunzătoare de către persoana care a desfăşurat o activitate într-o funcţie de specialitate corespunzătoare profesiei sau specializării sale. Constituie vechime în specialitate şi vechimea dobândită în temeiul unui contract individual de muncă, raport de serviciu sau ca profesie liberală în statele membre ale Uniunii Europene, precum şi în alte state cu care România a încheiat convenţii de recunoaştere reciprocă a acestor drepturi, demonstrată cu documente corespunzătoare de către persoana care a desfăşurat o activitate într-o funcţie de specialitate corespunzătoare profesiei sau specializării sale.
(4) În toate cazurile vechimea în specialitate se raportează la durata normală a timpului de muncă, fiind calculată prin raportare la fracţiunea de normă lucrată şi se demonstrează cu documente corespunzătoare.
(5) Perioada de suspendare a raporturilor de serviciu ale funcţionarilor publici nu constituie vechime în muncă, în specialitate şi în grad profesional, cu excepţiile prevăzute de lege.
[bookmark: 425](6) Vechimea în gradul profesional este vechimea rezultată din activitatea efectiv desfăşurată de funcţionarul public într-o funcţie publică de execuţie corespunzătoare gradului profesional deţinut, cu excepţiile prevăzute la art. 513 alin. (1) lit. c) şi art. 514 alin. (1) lit. a) - d) şi j) din OUG 57/2019.

Dreptul la pensie şi la alte drepturi de asigurări sociale de stat
[bookmark: 426]    Funcţionarii publici beneficiază de pensii, precum şi de celelalte drepturi de asigurări sociale de stat, potrivit legii.
Drepturi ale membrilor familiei funcţionarului public, în situaţia decesului acestuia
(1) În caz de deces al funcţionarului public, membrii familiei care au, potrivit legii, dreptul la pensie de urmaş primesc pe o perioadă de 3 luni echivalentul salariului de bază din ultima lună de activitate a funcţionarului public decedat.
[bookmark: 427](2) În cazul în care decizia pentru pensia de urmaş nu a fost emisă din vina autorităţii sau a instituţiei publice în termen de 3 luni de la data decesului, aceasta va achita în continuare drepturile prevăzute la alin. (1) până la emiterea deciziei pentru pensia de urmaş.

Dreptul la protecţia legii
(1) Funcţionarii publici beneficiază în exercitarea atribuţiilor lor de protecţia legii.
(2)  Autoritatea sau instituţia publică este obligată să suporte cheltuielile necesare asigurării asistenţei juridice, în cazul în care împotriva funcţionarului public au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu. Condiţiile de suportare a cheltuielilor necesare asigurării asistenţei juridice se stabilesc prin act administrativ al conducătorului autorităţii sau instituţiei publice.
(3)  Prevederile alin. (2) nu se aplică în situaţia în care autoritatea sau instituţia publică în cadrul căreia îşi desfăşoară activitatea funcţionarul public este cea care formulează o sesizare penală sau o acţiune în justiţie împotriva acestuia.
(4)  În cazul în care funcţionarul public a fost condamnat definitiv pentru săvârşirea unei infracţiuni cu intenţie directă, acesta are obligaţia restituirii sumei aferente asigurării asistenţei juridice prevăzute la alin. (2).
(5)  Autoritatea sau instituţia publică este obligată să asigure protecţia funcţionarului public împotriva ameninţărilor, violenţelor, faptelor de ultraj cărora le-ar putea fi victimă în exercitarea funcţiei publice sau în legătură cu aceasta. Pentru garantarea acestui drept, autoritatea sau instituţia publică va solicita sprijinul organelor abilitate, potrivit legii. 
(6) [bookmark: 428]Autorităţile şi instituţiile publice pot stabili, prin acte normative, măsurile speciale de protecţie pentru funcţionarii publici care desfăşoară activităţi cu grad ridicat de risc profesional.

Dreptul de a fi despăgubit pentru prejudiciile materiale suferite din culpa autorităţii sau instituţiei publice
[bookmark: 429]    Autoritatea sau instituţia publică este obligată să îl despăgubească pe funcţionarul public în situaţia în care acesta a suferit, din culpa autorităţii sau instituţiei publice, un prejudiciu material în timpul îndeplinirii atribuţiilor de serviciu.
Desfăşurarea de activităţi în sectorul public şi în sectorul privat
    Funcţionarii publici pot desfăşura activităţi remunerate în sectorul public şi în sectorul privat, cu respectarea prevederilor legale privind incompatibilităţile şi conflictul de interese.
Art. 13  Îndatoririle funcţionarilor publici 
· Respectarea Constituţiei şi a legilor 
· Profesionalismul şi imparţialitatea 
· Obligaţii în exercitarea dreptului la libera exprimare 
· Asigurarea unui serviciu public de calitate 
· Loialitatea faţă de autorităţile şi instituţiile publice 
· Obligaţia de a informa autoritatea sau instituţia publică cu privire la situaţia personală generatoare de acte juridice 
· Interdicţii şi limitări în ceea ce priveşte implicarea în activitatea politică 
· Îndeplinirea atribuţiilor 
· Limitele delegării de atribuţii 
· Păstrarea secretului de stat, secretului de serviciu şi confidenţialitatea 
· Interdicţia privind acceptarea darurilor sau a altor avantaje 
· Utilizarea responsabilă a resurselor publice 
· Subordonarea ierarhică 
· Folosirea imaginii proprii 
· Limitarea participării la achiziţii, concesionări sau închirieri 
· Respectarea regimului juridic al conflictului de interese şi al incompatibilităţilor 
· Activitatea publică 
· Conduita în relaţiile cu cetăţenii 
· Conduita în cadrul relaţiilor internaţionale 
· Obiectivitate şi responsabilitate în luarea deciziilor 
· [bookmark: 430]Obligaţia respectării regimului cu privire la sănătate şi securitate în muncă 

Respectarea Constituţiei şi a legilor

(1) Funcţionarii publici au obligaţia ca prin actele şi faptele lor să promoveze supremaţia legii, să respecte Constituţia şi legile ţării, statul de drept, drepturile şi libertăţile fundamentale ale cetăţenilor în relaţia cu administraţia publică, precum şi să acţioneze pentru punerea în aplicare a dispoziţiilor legale în conformitate cu atribuţiile care le revin, cu aplicarea normelor de conduită care rezultă din îndatoririle prevăzute de lege.
(2) [bookmark: 431]Funcţionarii publici trebuie să se conformeze dispoziţiilor legale privind restrângerea exerciţiului unor drepturi, datorată naturii funcţiilor publice deţinute.

Profesionalismul şi imparţialitatea

(1)Funcţionarii publici trebuie să exercite funcţia publică cu obiectivitate, imparţialitate şi independenţă, fundamentându-şi activitatea, soluţiile propuse şi deciziile pe dispoziţii legale şi pe argumente tehnice şi să se abţină de la orice faptă care ar putea aduce prejudicii persoanelor fizice sau juridice ori prestigiului corpului funcţionarilor publici.
(2) În activitatea profesională, funcţionarii publici au obligaţia de diligenţă cu privire la promovarea şi implementarea soluţiilor propuse şi a deciziilor, în condiţiile prevăzute la alin. (1).
(3) În exercitarea funcţiei publice, funcţionarii publici trebuie să adopte o atitudine neutră faţă de orice interes personal, politic, economic, religios sau de altă natură şi să nu dea curs unor 
eventuale presiuni, ingerinţe sau influenţe de orice natură.
(4) Principiul independenţei nu poate fi interpretat ca dreptul de a nu respecta principiul subordonării ierarhice.
Obligaţii în exercitarea dreptului la liberă exprimare
(1) Funcţionarii publici au dreptul la libera exprimare, în condiţiile legii.
(2) În exercitarea dreptului la liberă exprimare, funcţionarii publici au obligaţia de a nu aduce atingere demnităţii, imaginii, precum şi vieţii intime, familiale şi private a oricărei persoane.
(3) În îndeplinirea atribuţiilor de serviciu, funcţionarii publici au obligaţia de a respecta demnitatea funcţiei publice deţinute, corelând libertatea dialogului cu promovarea intereselor autorităţii sau instituţiei publice în care îşi desfăşoară activitatea.
[bookmark: 433](4) În activitatea lor, funcţionarii publici au obligaţa de a respecta libertatea opiniilor şi de a nu se lăsa influenţaţi de considerente personale sau de popularitate. În exprimarea opiniilor, funcţionarii publici trebuie să aibă o atitudine conciliantă şi să evite generarea conflictelor datorate schimbului de păreri.

Asigurarea unui serviciu public de calitate

(1) Funcţionarii publici au obligaţia de a asigura un serviciu public de calitate în beneficiul cetăţenilor prin participarea activă la luarea deciziilor şi la transpunerea lor în practică, în scopul realizării competenţelor autorităţilor şi ale instituţiilor publice.
[bookmark: 434](2) În exercitarea funcţiei deţinute, funcţionarii publici au obligaţia de a avea un comportament profesionist, precum şi de a asigura, în condiţiile legii, transparenţa administrativă pentru a câştiga şi a menţine încrederea publicului în integritatea, imparţialitatea şi eficacitatea autorităţilor şi instituţiilor publice.

Loialitatea faţă de autorităţile şi instituţiile publice

(1) Funcţionarii publici au obligaţia de a apăra în mod loial prestigiul autorităţii sau instituţiei publice în care îşi desfăşoară activitatea, precum şi de a se abţine de la orice act ori fapt care poate produce prejudicii imaginii sau intereselor legale ale acesteia.
(2) Funcţionarilor publici le este interzis: 
a) să exprime în public aprecieri neconforme cu realitatea în legătură cu activitatea autorităţii sau instituţiei publice în care îşi desfăşoară activitatea, cu politicile şi strategiile acesteia ori cu proiectele de acte cu caracter normativ sau individual;
b) să facă aprecieri neautorizate în legătură cu litigiile aflate în curs de soluţionare şi în care autoritatea sau instituţia publică în care îşi desfăşoară activitatea are calitatea de parte sau să furnizeze în mod neautorizat informaţii în legătură cu aceste litigii;
c) să dezvăluie şi să folosească informaţii care au caracter secret, în alte condiţii decât cele prevăzute de lege;
d) să acorde asistenţă şi consultanţă persoanelor fizice sau juridice în vederea promovării de acţiuni juridice ori de altă natură împotriva statului sau autorităţii ori instituţiei publice în care îşi desfăşoară activitatea. 
(3) Prevederile alin. (2) se aplică şi după încetarea raportului de serviciu, pentru o perioadă de 2 ani, dacă dispoziţiile din legi speciale nu prevăd alte termene.
[bookmark: 435]Obligaţia de a informa autoritatea sau instituţia publică cu privire la situaţia personală generatoare de acte juridice
[bookmark: 436]    Funcţionarul public are îndatorirea de a informa autoritatea sau instituţia publică, în mod corect şi complet, în scris, cu privire la situaţiile de fapt şi de drept care privesc persoana sa şi care sunt generatoare de acte administrative în condiţiile expres prevăzute de lege.
Interdicţii şi limitări în ceea ce priveşte implicarea în activitatea politică
(1) Funcţionarii publici pot fi membri ai partidelor politice legal constituite, cu respectarea interdicţiilor şi limitărilor prevăzute la art. 242 alin. (4) şi art. 420 din OUG 57/2019.
(2) Funcţionarii publici au obligaţia ca, în exercitarea atribuţiilor ce le revin, să se abţină de la exprimarea sau manifestarea publică a convingerilor şi preferinţelor lor politice, să nu favorizeze vreun partid politic sau vreo organizaţie căreia îi este aplicabil acelaşi regim juridic ca şi partidelor politice.
(3) În exercitarea funcţiei publice, funcţionarilor publici le este interzis: 
a) să participe la colectarea de fonduri pentru activitatea partidelor politice, a organizaţiilor cărora le este aplicabil acelaşi regim juridic ca şi partidelor politice, a fundaţiilor sau asociaţiilor care funcţionează pe lângă partidele politice, precum şi pentru activitatea candidaţilor independenţi;
b) să furnizeze sprijin logistic candidaţilor la funcţii de demnitate publică;
c) să afişeze, în cadrul autorităţilor sau instituţiilor publice, însemne ori obiecte inscripţionate cu sigla şi/sau denumirea partidelor politice, ale organizaţiilor cărora le este aplicabil acelaşi regim juridic ca şi partidelor politice, ale fundaţiilor sau asociaţiilor care funcţionează pe lângă partidele politice, ale candidaţilor acestora, precum şi ale candidaţilor independenţi;
d) să se servească de actele pe care le îndeplinesc în exercitarea atribuţiilor de serviciu pentru a-şi exprima sau manifesta convingerile politice;
e) să participe la reuniuni publice cu caracter politic pe durata timpului de lucru. 
[bookmark: 437]Îndeplinirea atribuţiilor
(1) Funcţionarii publici răspund, potrivit legii, de îndeplinirea atribuţiilor ce le revin din funcţia publică pe care o deţin, precum şi a atribuţiilor ce le sunt delegate.
(2) Funcţionarul public are îndatorirea să îndeplinească dispoziţiile primite de la superiorii ierarhici.
(3) Funcţionarul public are dreptul să refuze, în scris şi motivat, îndeplinirea dispoziţiilor primite de la superiorul ierarhic, dacă le consideră ilegale. Funcţionarul public are îndatorirea să aducă la cunoştinţă superiorului ierarhic al persoanei care a emis dispoziţia astfel de situaţii.
(4) În cazul în care se constată, în condiţiile legii, legalitatea dispoziţiei prevăzute la alin. (3), funcţionarul public răspunde în condiţiile legii.
[bookmark: 438]Limitele delegării de atribuţii
(1) Delegarea de atribuţii corespunzătoare unei funcţii publice vacante se dispune motivat prin act administrativ de către persoana care are competenţa de numire în funcţia publică, pe o perioadă de maximum 6 luni într-un an calendaristic, în condiţiile codului administrativ.
(2) Delegarea de atribuţii corespunzătoare unei funcţii publice ocupate al cărei titular se află în concediu în condiţiile legii sau este delegat în condiţiile art. 504 din OUG/572019 ori se află în deplasare în interesul serviciului se stabileşte prin fişa postului şi operează de drept.
(3) Delegarea de atribuţii corespunzătoare unei funcţii publice nu se poate face prin delegarea tuturor atribuţiilor corespunzătoare unei funcţii publice către acelaşi funcţionar public. Funcţionarul public care preia atribuţiile delegate exercită pe perioada delegării de atribuţii şi atribuţiile funcţiei publice pe care o deţine, precum şi atribuţiile parţial preluate, cu excepţia situaţiei în care atribuţiile delegate presupun exercitarea controlului ierarhic asupra funcţiei deţinute.
(4) În situaţia în care funcţia publică ale cărei atribuţii sunt delegate şi funcţia publică al cărei titular preia parţial atribuţiile delegate se află într-un raport ierarhic de subordonare, funcţionarul public care preia atribuţiile delegate semnează pentru funcţia publică ierarhic superioară.
(5) Prin excepţie de la alin. (3), atribuţiile funcţiei publice de secretar general al unităţii/subdiviziunii administrativ - teritoriale pot fi delegate şi în totalitate, pentru perioada prevăzută la alin. (1), conducătorului compartimentului juridic din cadrul aparatului de specialitate al primarului, cu obligaţia delegării atribuţiilor proprii către alţi funcţionari publici.
(6) În situaţia în care la nivelul unităţii administrativ - teritoriale postul conducătorului compartimentului juridic este vacant sau temporar vacant, atribuţiile funcţiei publice de secretar general al unităţii/subdiviziunii administrativ - teritoriale pot fi delegate şi în totalitate, pentru perioada prevăzută la alin. (1), unui alt funcţionar public, cu respectarea alin. (9).
(7) Prin excepţie de la alin. (3) şi (9), în situaţia în care la nivelul aparatului de specialitate al primarului nu există un funcţionar public căruia să îi fie delegate atribuţiile funcţiei de secretar general al unităţii/subdiviziunii administrativ - teritoriale, în condiţiile alin. (5) sau (6), acestea sunt delegate unui alt funcţionar public, în următoarea ordine: 
a) unui funcţionar public cu studii superioare de licenţă absolvită cu diplomă, în specialitate juridică sau administrativă;
b) unui funcţionar public cu studii superioare de licenţă. 
(8) Delegarea de atribuţii se face numai cu informarea prealabilă a funcţionarului public căruia i se deleagă atribuţiile.
(9) Funcţionarul public care preia atribuţiile delegate trebuie să îndeplinească condiţiile de studii şi de vechime necesare pentru ocuparea funcţiei publice ale cărei atribuţii îi sunt delegate.
(10) Nu pot fi delegate atribuţii funcţionarilor publici debutanţi sau funcţionarilor publici care exercită funcţia publică în temeiul unui raport de serviciu cu timp parţial.
(11) Funcţionarii publici pot îndeplini unele atribuţii corespunzătoare unei funcţii de demnitate publică, ale unei funcţii de autoritate publică sau ale unei alte funcţii publice, numai în condiţiile expres prevăzute de lege.
[bookmark: 439](12) În cazul funcţiilor publice de execuţie vacante, cu excepţia funcţiilor publice de auditor şi consilier juridic, atunci când aceste funcţii sunt unice în cadrul autorităţii sau instituţiei publice, atribuţiile pot fi delegate către cel puţin doi funcţionari publici, cu respectarea prevederilor alin. (1) şi (8) - (10).

Păstrarea secretului de stat, secretului de serviciu şi confidenţialitatea
[bookmark: 440]    Funcţionarii publici au obligaţia să păstreze secretul de stat, secretul de serviciu, precum şi confidenţialitatea în legătură cu faptele, informaţiile sau documentele de care iau cunoştinţă în exercitarea funcţiei publice, în condiţiile legii, cu aplicarea dispoziţiilor în vigoare privind liberul acces la informaţiile de interes public.
Interdicţia privind acceptarea darurilor sau a altor avantaje
(1) Funcţionarilor publici le este interzis să solicite sau să accepte, direct sau indirect, pentru ei sau pentru alţii, în considerarea funcţiei lor publice, daruri sau alte avantaje.
[bookmark: 441](2) Sunt exceptate de la prevederile alin. (1) bunurile pe care funcţionarii publici le-au primit cu titlu gratuit în cadrul unor activităţi de protocol în exercitarea mandatului sau a funcţiei publice deţinute, care se supun prevederilor legale specifice.

Utilizarea responsabilă a resurselor publice

(1) Funcţionarii publici sunt obligaţi să asigure ocrotirea proprietăţii publice şi private a statului şi a unităţilor administrativ - teritoriale, să evite producerea oricărui prejudiciu, acţionând în orice situaţie ca un bun proprietar.
(2) Funcţionarii publici au obligaţia să folosească timpul de lucru, precum şi bunurile aparţinând autorităţii sau instituţiei publice numai pentru desfăşurarea activităţilor aferente funcţiei publice deţinute.
(3) Funcţionarii publici trebuie să propună şi să asigure, potrivit atribuţiilor care le revin, folosirea utilă şi eficientă a banilor publici, în conformitate cu prevederile legale.
[bookmark: 442](4) Funcţionarilor publici care desfăşoară activităţi în interes personal, în condiţiile legii, le este interzis să folosească timpul de lucru ori logistica autorităţii sau a instituţiei publice pentru realizarea acestora.

Subordonarea ierarhică
[bookmark: 443]    Funcţionarii publici au obligaţia de a rezolva, în termenele stabilite de către superiorii ierarhici, lucrările şi sarcinile repartizate.
Folosirea imaginii proprii
[bookmark: 444]    Funcţionarilor publici le este interzis să permită utilizarea funcţiei publice în acţiuni publicitare pentru promovarea unei activităţi comerciale, precum şi în scopuri electorale.
Limitarea participării la achiziţii, concesionări sau închirieri
(1) Un funcţionar public nu poate achiziţiona un bun aflat în proprietatea privată a statului sau a unităţilor administrativ - teritoriale, supus vânzării în condiţiile legii, în următoarele situaţii: 
a) când a luat cunoştinţă, în cursul sau ca urmare a îndeplinirii atribuţiilor de serviciu, despre valoarea ori calitatea bunurilor care urmează să fie vândute;
b) când a participat, în exercitarea atribuţiilor de serviciu, la organizarea vânzării bunului respectiv;
c) când poate influenţa operaţiunile de vânzare sau când a obţinut informaţii la care persoanele interesate de cumpărarea bunului nu au avut acces. 
(2) Dispoziţiile alin. (1) se aplică în mod corespunzător şi în cazul concesionării sau închirierii unui bun aflat în proprietatea publică ori privată a statului sau a unităţilor administrativ - teritoriale.
(3) Funcţionarilor publici le este interzisă furnizarea informaţiilor referitoare la bunurile proprietate publică sau privată a statului ori a unităţilor administrativ - teritoriale, supuse operaţiunilor de vânzare, concesionare sau închiriere, în alte condiţii decât cele prevăzute de lege.
[bookmark: 445]Respectarea regimului juridic al conflictului de interese şi al incompatibilităţilor
(1) Funcţionarii publici au obligaţia să respecte întocmai regimul juridic al conflictului de interese şi al incompatibilităţilor, precum şi normele de conduită.
(2) În aplicarea prevederilor alin. (1), funcţionarii publici trebuie să exercite un rol activ, având obligaţia de a evalua situaţiile care pot genera o situaţie de incompatibilitate sau un conflict de interese şi de a acţiona pentru prevenirea apariţiei sau soluţionarea legală a acestora.
(3) În situaţia intervenirii unei incompatibilităţi sau a unui conflict de interese, funcţionarii publici au obligaţia de a acţiona conform prevederilor legale pentru încetarea incompatibilităţii sau a conflictului de interese, în termen legal.
(4) La numirea într-o funcţie publică, la încetarea raportului de serviciu, precum şi în alte situaţii prevăzute de lege, funcţionarii publici sunt obligaţi să prezinte, în condiţiile Legii nr. 176/2010, cu modificările şi completările ulterioare, declaraţia de avere şi declaraţia de interese. Declaraţia de avere şi declaraţia de interese se actualizează anual, potrivit legii.
[bookmark: 446]Activitatea publică
(1) Comunicarea oficială a informaţiilor şi datelor privind activitatea autorităţii sau instituţiei publice, precum şi relaţiile cu mijloacele de informare în masă se asigură de către funcţionarii publici desemnaţi în acest sens de conducătorul autorităţii sau instituţiei publice, în condiţiile legii.
(2) Funcţionarii publici desemnaţi să participe la activităţi sau dezbateri publice, în calitate oficială, trebuie să respecte limitele mandatului de reprezentare încredinţat de conducătorul autorităţii ori instituţiei publice în care îşi desfăşoară activitatea.
(3) În cazul în care nu sunt desemnaţi în acest sens, funcţionarii publici pot participa la activităţi sau dezbateri publice, având obligaţia de a face cunoscut faptul că opinia exprimată nu reprezintă punctul de vedere oficial al autorităţii ori instituţiei publice în cadrul căreia îşi desfăşoară activitatea.
(4) Funcţionarii publici pot participa la elaborarea de publicaţii, pot elabora şi publica articole de specialitate şi lucrări literare ori ştiinţifice, în condiţiile legii.
(5) Funcţionarii publici pot participa la emisiuni audiovizuale, cu excepţia celor cu caracter politic ori a celor care ar putea afecta prestigiul funcţiei publice.
(6) În cazurile prevăzute la alin. (4) şi (5), funcţionarii publici nu pot utiliza informaţii şi date la care au avut acces în exercitarea funcţiei publice, dacă acestea nu au caracter public. Prevederile alin. (3) se aplică în mod corespunzător.
(7) În exercitarea dreptului la replică şi la rectificare, a dreptului la demnitate, a dreptului la imagine, precum şi a dreptului la viaţă intimă, familială şi privată, funcţionarii publici îşi pot exprima public opinia personală în cazul în care prin articole de presă sau în emisiuni audiovizuale s-au făcut afirmaţii defăimătoare la adresa lor sau a familiei lor. Prevederile alin. (3) se aplică în mod corespunzător.
(8) Funcţionarii publici îşi asumă responsabilitatea pentru apariţia publică şi pentru conţinutul informaţiilor prezentate, care trebuie să fie în acord cu principiile şi normele de conduită prevăzute de prezentul cod.
[bookmark: 447](9) Prevederile alin. (1) - (8) se aplică indiferent de modalitatea şi de mediul de comunicare.

Conduita în relaţiile cu cetăţenii

(1) În relaţiile cu persoanele fizice şi cu reprezentanţii persoanelor juridice care se adresează autorităţii sau instituţiei publice, funcţionarii publici sunt obligaţi să aibă un comportament bazat pe respect, bună - credinţă, corectitudine, integritate morală şi profesională.
(2) Funcţionarii publici au obligaţia de a nu aduce atingere onoarei, reputaţiei, demnităţii, integrităţii fizice şi morale a persoanelor cu care intră în legătură în exercitarea funcţiei publice, prin: 
a) întrebuinţarea unor expresii jignitoare;
b) acte sau fapte care pot afecta integritatea fizică sau psihică a oricărei persoane. 
(3) Funcţionarii publici trebuie să adopte o atitudine imparţială şi justificată pentru rezolvarea legală, clară şi eficientă a problemelor cetăţenilor.
(4) Pentru realizarea unor raporturi sociale şi profesionale care să asigure demnitatea persoanelor, eficienţa activităţii, precum şi creşterea calităţii serviciului public, se recomandă respectarea normelor de conduită prevăzute la alin. (1) - (3) şi de către celelalte subiecte ale acestor raporturi.
(5) Funcţionarii publici trebuie să adopte o atitudine demnă şi civilizată faţă de orice persoană cu care intră în legătură în exercitarea funcţiei publice, fiind îndrituiţi, pe bază de reciprocitate, să solicite acesteia un comportament similar.
(6) Funcţionarii publici au obligaţia de a asigura egalitatea de tratament a cetăţenilor în faţa autorităţilor şi instituţiilor publice, principiu conform căruia funcţionarii publici au îndatorirea de a preveni şi combate orice formă de discriminare în îndeplinirea atribuţiilor profesionale.
[bookmark: 448]
Conduita în cadrul relaţiilor internaţionale
(1) Funcţionarii publici care reprezintă autoritatea sau instituţia publică în cadrul unor organizaţii internaţionale, instituţii de învăţământ, conferinţe, seminare şi alte activităţi cu caracter internaţional au obligaţia să promoveze o imagine favorabilă ţării şi autorităţii sau instituţiei publice pe care o reprezintă.
(2) În relaţiile cu reprezentanţii altor state, funcţionarilor publici le este interzis să exprime opinii personale privind aspecte naţionale sau dispute internaţionale.
(3) În deplasările externe, funcţionarii publici sunt obligaţi să aibă o conduită corespunzătoare regulilor de protocol şi le este interzisă încălcarea legilor şi obiceiurilor ţării gazdă.
[bookmark: 449]Obiectivitate şi responsabilitate în luarea deciziilor
(1) În procesul de luare a deciziilor, funcţionarii publici au obligaţia să acţioneze conform prevederilor legale şi să îşi exercite capacitatea de apreciere în mod fundamentat şi imparţial.
(2) Funcţionarilor publici le este interzis să promită luarea unei decizii de către autoritatea sau instituţia publică, de către alţi funcţionari publici, precum şi îndeplinirea atribuţiilor în mod privilegiat.
(3) Funcţionarii publici de conducere sunt obligaţi să sprijine propunerile şi iniţiativele motivate ale personalului din subordine, în vederea îmbunătăţirii activităţii autorităţii sau instituţiei publice în care îşi desfăşoară activitatea, precum şi a calităţii serviciilor publice oferite cetăţenilor.
(4) În exercitarea atribuţiilor de coordonare, precum şi a atribuţiilor specifice funcţiilor publice de conducere, funcţionarii publici au obligaţia de a asigura organizarea activităţii personalului, de a manifesta iniţiativă şi responsabilitate şi de a susţine propunerile personalului din subordine.
(5) Înalţii funcţionari publici şi funcţionarii publici de conducere au obligaţia să asigure egalitatea de şanse şi tratament cu privire la dezvoltarea carierei personalului din subordine, în condiţiile legislaţiei specifice aplicabile fiecărei categorii de personal.
 În acest sens, aceştia au obligaţia: 
a) să repartizeze sarcinile în mod echilibrat, corespunzător nivelului de competenţă aferent funcţiei publice ocupate şi carierei individuale a fiecărei persoane din subordine;
b) să asigure coordonarea modului de îndeplinire a sarcinilor, cu valorificarea corespunzătoare a competenţelor fiecărei persoane din subordine;
c) să monitorizeze performanţa profesională individuală şi colectivă a personalului din subordine, să semnaleze în mod individual performanţele necorespunzătoare şi să implementeze măsuri destinate ameliorării performanţei individuale şi, după caz, colective, atunci când este necesar;
d) să examineze şi să aplice cu obiectivitate criteriile de evaluare a competenţei profesionale pentru personalul din subordine, atunci când propun acordarea de stimulente materiale sau morale;
e) să evalueze în mod obiectiv necesarul de instruire profesională al fiecărui subordonat şi să propună participarea la programe de formare şi perfecţionare profesională pentru fiecare persoană din subordine;
f) să delege sarcini şi responsabilităţi, în condiţiile legii, persoanelor din subordine care deţin cunoştinţele, competenţele şi îndeplinesc condiţiile legale necesare exercitării funcţiei respective;
g) să excludă orice formă de discriminare şi de hărţuire, de orice natură şi în orice situaţie, cu privire la personalul din subordine. 
(6) În scopul asigurării condiţiilor necesare îndeplinirii cu imparţialitate a îndatoririlor ce decurg din raporturile ierarhice, înalţii funcţionari publici şi funcţionarii publici de conducere au obligaţia de a nu se angaja în relaţii patrimoniale cu personalul din subordine.
[bookmark: 450]Obligaţia respectării regimului cu privire la sănătate şi securitate în muncă
    Funcţionarii publici au obligaţia de a se supune controlului de medicina muncii şi expertizelor medicale ca urmare a recomandărilor formulate de medicul de medicina muncii, în condiţiile legii.
Art. 14  Regimul incompatibilităţilor şi conflictului de interese în exercitarea funcţiilor publice 
· Regimul incompatibilităţilor în exercitarea funcţiilor publice 
· Raporturi ierarhice directe cu membri ai familiei 
· Funcţii sau activităţi care nu sunt incompatibile cu funcţia publică 
· Conflictul de interese privind funcţionarii publici 
[bookmark: 460]Regimul incompatibilităţilor în exercitarea funcţiilor publice
    Funcţionarilor publici li se aplică regimul incompatibilităţilor în exercitarea funcţiilor publice stabilit prin legislaţia specială privind unele măsuri pentru asigurarea transparenţei în exercitarea demnităţilor publice şi a funcţiilor publice. 
Raporturi ierarhice directe cu membri ai familiei
    Raporturile ierarhice directe cu membri ai familiei în exercitarea funcţiei publice sunt reglementate prin legislaţia specială privind unele măsuri pentru asigurarea transparenţei în exercitarea demnităţilor publice şi a funcţiilor publice.
[bookmark: 462]Funcţii sau activităţi care nu sunt incompatibile cu funcţia publică
(1) Funcţionarii publici au obligaţia de a respecta prevederile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, prin care se stabilesc funcţiile sau activităţile care nu sunt incompatibile cu funcţia publică.
(2) Activităţile în domeniul didactic pe care funcţionarii publici le pot desfăşura, în condiţiile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, sunt activităţile desfăşurate de funcţionarii publici care ocupă funcţii didactice în instituţiile de învăţământ de stat sau private autorizate/acreditate în condiţiile legii ori care au calitatea de formator, mentor sau persoană - resursă în cadrul programelor de formare profesională a adulţilor organizate în condiţiile actelor normative din domeniul formării profesionale, ori care au calitatea de specialist în comisiile de examinare sau de evaluator în comisiile de evaluare/monitorizare în cadrul programelor de formare profesională a adulţilor, organizate în condiţiile actelor normative din domeniul formării profesionale a adulţilor.
(3) Funcţionarii publici care desfăşoară activităţile prevăzute la alin. (2) au obligaţia de a respecta programul de lucru prevăzut de lege sau de reglementările proprii ale instituţiilor în cadrul cărora sunt numiţi.
[bookmark: 463]Conflictul de interese privind funcţionarii publici
    Funcţionarilor publici li se aplică regimul conflictului de interese în exercitarea funcţiilor publice stabilit prin legislaţia specială privind unele măsuri pentru asigurarea transparenţei în exercitarea demnităţilor publice şi a funcţiilor publice.
Art. 15. Drepturi şi obligaţii ale personalului contractual în conformitate cu legislaţia muncii
(1) Personalul contractual încadrat în autorităţi şi instituţii publice în baza unui contract individual de muncă exercită drepturile şi îndeplineşte obligaţiile stabilite de legislaţia în vigoare în domeniul raporturilor de muncă şi de contractele colective de muncă direct aplicabile.
(2) Personalul contractual încadrat în autorităţi şi instituţii publice în baza unui contract de management exercită drepturile şi îndeplineşte obligaţiile stabilite de dispoziţiile legale în vigoare direct aplicabile, precum şi cele rezultate din executarea contractului.
[bookmark: 550]Depunerea declaraţiilor de avere şi de interese
    Personalul contractual depune declaraţii de avere şi de interese numai în condiţiile Legii nr. 176/2010, cu modificările şi completările ulterioare.
[bookmark: 551]Alte drepturi şi obligaţii specifice personalului contractual
(1)Personalul contractual are dreptul şi obligaţia de a-şi îmbunătăţi în mod continuu abilităţile şi pregătirea profesională. Autorităţile şi instituţiile publice au obligaţia să elaboreze planul de perfecţionare profesională a personalului contractual, anual, precum şi obligaţia să prevadă în buget sumele necesare pentru plata programelor de pregătire, formare şi perfecţionare profesională organizate de Institutul Naţional de Administraţie sau de alţi furnizori de formare şi perfecţionare profesională, a cheltuielilor de transport, cazare şi masă, în condiţiile legii.
(2) Programele de formare specializată destinate dezvoltării competenţelor necesare exercitării unei funcţii contractuale de conducere sunt organizate de Institutul Naţional de Administraţie, în condiţiile legii.
(3) Dispoziţiile art. 376 alin. (2), 430, 432 - 434, 437 - 441, 443 - 449, 458 şi art. 506 alin. (1) - (9) din OUG 57/2019 se aplică în mod corespunzător şi personalului contractual.
Salarizarea personalului contractual
(1) Salarizarea personalului contractual se face în condiţiile legii - cadru privind salarizarea personalului plătit din fonduri publice şi în condiţiile legislaţiei muncii.
(2) Personalul contractual trimis în străinătate pentru îndeplinirea unor misiuni cu caracter temporar beneficiază de drepturile prevăzute de reglementările specifice în domeniu.
[bookmark: 553]Tipurile de răspundere a personalului contractual
(1) Încălcarea de către personalul contractual cu vinovăţie a îndatoririlor de serviciu atrage răspunderea administrativă, civilă sau penală, după caz.
(2) Dispoziţiile art. 490 şi 491 OUG 57/2019, se aplică în mod corespunzător.


Cap. 5. Timpul de muncă, timpul de odihnă şi salarizarea

Art. 16. Durata normată a timpului de lucru este de 8 ore pe zi, 40 de ore pe săptămână, iar programul zilei de muncă este între orele: 
         Luni si Miercuri    -  8- 16
         Joi                           -  8- 18,30
         Vineri                     -  8- 13,30

Art. 17. Repaosul săptămânal se acordă de regulă sâmbăta şi duminica.
Art. 18. În cazul unor situaţii speciale când sunt lucrări urgente, timpul de muncă zilnic poate fi depăşit cu până la 360 de ore anual. Efectuarea și compensarea orelor suplimentare se face conform reglementărilor în vigoare.
Art. 19. Programul de lucru cu publicul se stabileşte prin dispoziţie a primarului.
Art. 20. Pentru munca prestată angajaţii au dreptul la un concediu de odihnă conform reglementărilor legale.
Art. 21. Programarea concediilor de odihnă se face la sfârşitul anului pentru anul următor, de către compartimente cu consultarea salariaţilor, avându-se în vedere, atât buna desfăşurare a activităţii cât şi interesele salariaţilor.
Art. 22. În afara concediului de odihnă, în cazul unor evenimente familiale deosebite, salariaţii au dreptul conform legilor în vigoare la:
-1 și 2 ianuarie;
-24 ianuarie
-vinerea mare
-prima și a doua zi de Paști;
-1 mai ; 1 iunie ; prima și a doua zi de rusalii;
-Adormirea Maicii Domnului ; 30 noiembrie –Sfântul Apostol Andrei
-1 decembrie ;
-prima și a doua zi de Crăciun;
-2 zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creștine, pentru persoanele aparținând acestora.
Concediul platit pentru evenimentele prevăzute mai sus se acorda la cererea solicitantului de conducerea instituţiei  si nu se include în durata concediului de odihna.
Concediul platit pentru evenimentele prevăzute mai sus se acorda la cererea solicitantului de conducerea instituţiei  si nu se include în durata concediului de odihna.
Art. 23. Funcţionarii publici care îşi continuă studiile beneficiază de concedii de studii plătite, în limita a 30 de zile lucrătoare anual, dacă Primarul apreciază că studiile sunt utile Primăriei.
Art. 24.  În afara concediului de odihnă, salariaţii au dreptul conform legii, la concedii fără plată, de până la 90 de zile pentru rezolvarea următoarelor situaţii:
· susţinerea examenului de bacalaureat, a examenului de admitere în învăţământul superior, a examenelor de an universitar, a examenului de diplomă, pentru toţi salariaţii care urmează o formă de învăţământ superior, curs seral sau fără frecvenţă;
· susţinerea examenului de admitere la doctorat, a examenului de doctorat sau a tezei de doctorat, salariaţilor care nu beneficiază de burse pentru doctorat;
· prezentarea la concurs, în vederea ocupării unui post în altă unitate;
· îngrijirea de către unul din părinţi a copilului bolnav de peste 3 ani, în perioada indicată de certificatul medical;
· tratament medical efectuat în străinătate pe durata recomandată de medic, dacă cel în cauză nu are dreptul la indemnizaţie pentru incapacitate temporară de muncă, precum şi pentru însoţirea soţului respectiv soţiei ori a unei rude apropiate – copil, frate, soră, părinţi, pe timpul cât aceştia se află la tratament în străinătate (în ambele situaţii cu avizul obligatoriu al Ministerului Sănătăţii);
· alte situaţii cu aprobarea Primarului.
Art. 25. În scopul de a asigura participarea efectivă a tatălui la îngrijirea noului-născut se pot acorda concedii paternale, în conformitate cu Legea nr. 210 / 1999 privind concediul paternal.
Art. 26. Angajaţii vor semna condicile de prezenţă la începerea şi la terminarea programului de lucru.
Art. 27. Compartimentul Resurse Umane întocmeşte pe baza lor, Foile de prezenţă şi le depune la Serviciul Financiar Contabilitate.
Art. 28. Pentru munca prestată angajaţii au dreptul la un salariu şi la sporuri conform reglementărilor în vigoare.
Art. 29. Data de plată a drepturilor salariale este ziua de 5 a fiecărei luni.

Cap. 6. Reguli privind protecţia, igiena şi securitatea muncii

Art. 30. Conducerea asigură amenajarea şi dotarea corespunzătoare a fiecărui loc de muncă, cu mobilier, materiale, rechizite şi aparatura necesară.
Art. 31. Primăria are obligaţia să asigure salariaților condiţii normale de muncă şi igienă, de natura să le ocrotească sănătatea şi integritatea fizica şi psihică.
Art. 32. Funcţionarilor publici li se poate aproba, în mod excepţional, pentru motive de sănătate, schimbarea compartimentului în care îşi desfăşoară activitatea. Schimbarea se poate face pe o funcţie publică corespunzătoare, dacă funcţionarul public în cauză este apt profesional să îndeplineasca noile atribuţii care îi revin.
Art. 33. La angajare, salariaţii vor fi informaţi atât asupra condiţiilor de muncă cât şi asupra prevederilor prezentului regulament.

Art. 34. Conducerea asigură permanent condiţiile tehnice şi organizatorice avute în vedere la elaborarea normelor de muncă şi condiţiile corespunzătoare de muncă.
Art. 35. Salariţii vor anunţa imediat conducerea la apariţia unor situaţii care modifică securitatea locului de muncă sau pot afecta starea lor de sănătate.
Art. 36. Salariaţii vor lua parte la determinarea şi ameliorarea condiţiilor de muncă şi a mediului de muncă.
Art. 37. Fiecare compartiment va avea afişate la vedere, regulile privind securitatea şi sănătatea în muncă, care trebuie respectate. Aceste reguli se vor stabili în funcţie de specificul activităţii fiecărui compartiment şi cu consultarea sindicatului.
Art. 38. Instruirea salariaţilor în domeniul securităţii şi sănătăţii în muncă, se face la angajare, în cadrul instructajului general, periodic, de către persoana desemnată cu atribuții în domeniu şi la schimbarea locului de muncă, de către persoana desemnată cu atribuții în domeniu.
Art. 39. Salariaţii sunt obligaţi să îşi însuşească şi să respecte normele de protecţie a muncii şi de prevenire şi stingere a incendiilor.
Art. 40. Salariaţii sunt obligaţi să acorde primul ajutor, în caz de accidente de muncă, celor accidentaţi.
Art. 41. Încălcarea dispoziţiilor legale privitoare la prevenirea şi stingerea incendiilor atrag răspunderea disciplinară, administrativă, materială, civilă sau penală, după caz, potrivit legii.
Art. 42. Nerespectarea regulilor şi măsurilor stabilite privind sănătatea şi securitatea în muncă, inclusiv neluarea măsurilor şi neaducerea lor la cunoştinţa salariaţilor, de către salariaţii cu atribuţii în acest sens, constituie abatere disciplinară şi se sancţionează disciplinar, patrimonial, contravenţional sau penal după caz.
Art. 43. Pentru protecţia sănătăţii şi/sau securităţii salariatelor gravide şi/sau mame la locurile lor de munca se vor respecta prevederile OUG nr. 96 / 2003 privind protecţia maternităţii la locurile de muncă, actualizată și ale Legii nr. 263/2010 privind sistemul unitar de pensii publice, actualizată.

Cap. 7. Reguli  privind  disciplina  muncii

Art. 44. În incinta Primăriei, fiecare angajat este obligat să poarte la vedere, un ecuson cu numele şi prenumele, funcţia, compartimentul şi fotografia posesorului.
Art. 45. Normele de conduită ce trebuie respectate de către funcţionarii publici sunt prezentate în Codul de conduită al funcţionarilor publici.
Art. 46. Se  interzice  angajaţilor:
a) prezentarea la serviciu sub influenţa băuturilor alcoolice;
b) părăsirea serviciului sau plecarea din instituţie fără motive temeinice şi fără aprobarea şefului ierarhic;
c) orice preocupări de ordin personal pe durata programului de activitate;
d) aducerea în instituţie a copiilor minori, în scopul supravegherii acestora;
e) introducerea sau consumarea băuturilor alcoolice în sediul instituţiei. 

	Cap. 8. Reguli  privind  respectarea  principiului  nediscriminării  şi  a
înlăturării  oricărei  forme  de  încălcare  a  demnităţii

Art. 47. Este interzisă orice discriminare a salariaţilor pe criterii politice, de apartenenţă sindicală, convingeri religioase, etnice, de sex, orientare sexuală, stare materială, origine socială sau de orice altă asemenea natură, conform principiului egalităţii de tratament faţă de toţi salariaţii.
Art. 48. În cadrul Primăriei, discriminarea între sexe este considerată abatere disciplinară.
Art. 49. Primarul şi funcţionarii publici sunt obligaţi în cadrul relaţiilor de muncă de orice fel, să asigure egalitatea de şanse şi de tratament între angajaţi, femei şi bărbaţi.
Art. 50. Hărţuirea sexuală a unei persoane, de către o altă persoană, la locul de muncă sau în alt loc în care aceasta îşi desfăşoară activitatea, este considerată abatere disciplinară.

Cap. 9. Comisia de disciplină

Art. 51. În cadrul Primăriei este numită prin dispoziţie o Comisie de disciplină.
Art. 52. Comisia de disciplină este constituită şi îşi desfăşoară activitatea conform prevederilor HG nr. 1344/2007 privind normele de organizare şi funcţionare a comisiilor de disciplină.
Art. 53.Comisia de disciplină are următoarea competenţă: 
a) analizarea faptelor sesizate ca abateri disciplinare prevăzute la art. 492 alin. (2), cu excepţia abaterii disciplinare referitoare la incompatibilităţi prevăzută la art. 492 alin. (2) lit. l) din OUG/57/2019;
b) propunerea sancţiunii disciplinare aplicabile funcţionarilor publici;
c) sesizarea autorităţii responsabile de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale pentru abaterea disciplinară referitoare la incompatibilităţi prevăzută la art. 492 alin. (2) lit. l),OUG 57/2019 în vederea verificării şi soluţionării. 
Din comisia de disciplină face parte şi cel puţin un reprezentant al organizaţiei sindicale reprezentative sau, după caz, un reprezentant desemnat prin votul majorităţii funcţionarilor publici pentru care este organizată comisia de disciplină, în cazul în care sindicatul nu este reprezentativ sau funcţionarii publici nu sunt organizaţi în sindicat.
Comisia de disciplină poate desemna unul sau mai mulţi membri şi, după caz, poate solicita compartimentelor de control din cadrul autorităţilor sau instituţiilor publice să cerceteze faptele sesizate şi să prezinte rezultatele activităţii de cercetare.
Comisia de disciplină pentru înalţii funcţionari publici este compusă din 5 înalţi funcţionari publici, numiţi prin decizie a prim - ministrului, la propunerea ministrului cu atribuţii în domeniul administraţiei publice şi a preşedintelui Agenţiei Naţionale a Funcţionarilor Publici, cu aplicarea corespunzătoare a prevederilor art. 396 alin. (2) şi alin. (5) - (10) din OUG 57/2019.
Comisia de disciplină pentru secretarii generali ai comunelor, oraşelor şi sectoarelor municipiului Bucureşti se constituie la nivelul judeţului, respectiv municipiului Bucureşti, prin ordin al prefectului şi este compusă din: 
a) subprefectul care are atribuţii în domeniul verificării legalităţii;
b) secretarul general al judeţului sau secretarul general al municipiului Bucureşti, după caz;
c) un membru desemnat de majoritatea secretarilor generali ai unităţilor administrativ - teritoriale din judeţul respectiv sau de secretarii generali ai sectoarelor municipiului Bucureşti, după caz. 
 Membrii supleanţi pentru comisia constituită potrivit prevederilor alin. (5) sunt: 
a) secretarul general al unităţii administrativ - teritoriale reşedinţă de judeţ sau secretarul general al unui sector al municipiului Bucureşti, după caz;
b) un reprezentant al instituţiei prefectului din judeţul respectiv;
c) un membru desemnat de majoritatea secretarilor generali ai unităţilor administrativ - teritoriale din judeţul respectiv. 
 	 Modul de constituire, organizare şi funcţionare a comisiilor de disciplină, precum şi componenţa, atribuţiile, modul de sesizare şi procedura de lucru ale acestora se stabilesc prin hotărâre a Guvernului, la propunerea Agenţiei Naţionale a Funcţionarilor Publici.
Art. 54.  Funcţionarul public nemulţumit de sancţiunea aplicată se poate adresa instanţei de contencios administrativ, solicitând anularea sau modificarea, după caz, a ordinului sau dispoziţiei de sancţionare.

Cap. 10. Abateri şi sancţiuni disciplinare

Art. 55. Încălcarea îndatoririlor de serviciu atrage răspunderea disciplinară, contravenţională, civilă sau penală, după caz.
Art. 56. Constituie  abateri disciplinare următoarele fapte:
a) întârzierea sistematică în efectuarea lucrărilor;

b) neglijenţa repetată în rezolvarea lucrărilor;
c) absenţa nemotivată de la serviciu;
d) nerespectarea programului de lucru;
e) intervenţiile sau stăruinţele pentru soluţionarea unor cereri în afara cadrului legal;
f) nerespectarea secretului profesional sau a confidenţialităţii lucrărilor cu acest caracter;
g) manifestări care aduc atingere prestigiului autorităţii sau instituţiei publice în care funcţionarul public îşi desfăşoară activitatea;
h) desfăşurarea în timpul programului de lucru a unor activităţi cu caracter politic;
i) refuzul nemotivat de a îndeplini atribuţiile de serviciu;
j) refuzul nemotivat de a se supune controlului de medicina muncii şi expertizelor medicale ca urmare a recomandărilor formulate de medicul de medicina muncii, conform prevederilor legale;
k) încălcarea prevederilor referitoare la îndatoriri şi interdicţii stabilite prin lege pentru funcţionarii publici, altele decât cele referitoare la conflicte de interese şi incompatibilităţi;
l) încălcarea prevederilor referitoare la incompatibilităţi dacă funcţionarul public nu acţionează pentru încetarea acestora într-un termen de 15 zile calendaristice de la data intervenirii cazului de incompatibilitate;
m) încălcarea prevederilor referitoare la conflicte de interese;
n) alte fapte prevăzute ca abateri disciplinare în actele normative din domeniul funcţiei publice şi funcţionarilor publici sau aplicabile acestora. 

Art. 57. Constituie abateri deosebit de grave, care pot atrage desfacerea disciplinară a contractului de muncă, chiar dacă cel în cauză nu a mai avut abateri, următoarele fapte:
a) absentarea nemotivată de la serviciu 3 zile consecutive într-o lună sau 3 zile în 3 luni succesive;
b) furturi sau însuşirea de bunuri sau valori aparţinând primăriei sau salariaţilor;
c) provocarea de accidente grave de muncă prin neglijenţă sau rea voinţă;
d) distrugerea prin neglijenţă gravă sau cu intenţie a bunurilor aparţinând Primăriei;
e) lovirea sau alte violenţe săvârşite de salariaţi în incinta instituţiei;
f) alte fapte deosebit de grave.

Art. 58. Tipurile de răspundere a personalului contractual:
Încălcarea de către personalul contractual cu vinovăție a îndatoririlor de serviciu atrage răspunderea administrativă, civilă sau penală, după caz. Dispozițiile art. 490 și 491 din OUG 57/2019 se aplică în mod corespunzător.
Art. 59. Sancţiunile disciplinare aplicabile funcţionarilor publici:
a) mustrarea scrisă;
b) diminuarea drepturilor salariale cu 5 - 20% pe o perioadă de până la 3 luni;
c) diminuarea drepturilor salariale cu 10 - 15% pe o perioadă de până la un an de zile;
d) suspendarea dreptului de promovare pe o perioadă de la unu la 3 ani;
e) retrogradarea într-o funcţie publică de nivel inferior, pe o perioadă de până la un an, cu diminuarea corespunzătoare a salariului;
f) destituirea din funcţia publică.
Art. 60. La individualizarea sancţiunii disciplinare se va ţine seama de:
a) cauzele şi gravitatea abaterii disciplinare, 
b) împrejurările în care aceasta a fost săvârşită,
c) gradul de vinovăţie şi consecinţele abaterii,comportarea generală în serviciu,
d) existenţa în antecedente a altor sancţiuni disciplinare care nu au fost radiate în condiţiile prezentului cod.
Art. 61. Sancţiunea disciplinară nu poate fi aplicată decât după cercetarea prealabilă a faptei săvârșite și după audierea funcționarului public. 
Art. 62. Audierea funcţionarului public trebuie consemnată în scris, sub sancţiunea nulităţii. Refuzul funcţionarului public de a se prezenta la audieri sau de a semna o declaraţie privitoare la abaterile disciplinare care i se impută se consemnează într-un proces - verbal şi nu împiedică finalizarea cercetării prealabile şi aplicarea sancţiunii
Art. 63. Primarul dispune aplicarea sancţiunii disciplinare printr-o dispoziţie în formă scrisă, în termen de 30 de zile calendaristice de la data luării la cunoştinţă despre săvârşirea abaterii disciplinare, dar nu mai târziu de 6 luni de la data săvârşirii faptei.
Art. 64. Sub sancţiunea nulităţii absolute, în dispoziţie se cuprind în mod obligatoriu:
a) descrierea faptei care constituie abatere disciplinară;
b) precizarea prevederilor din regulamentul intern, care au fost încalcate de angajat;
c) motivele pentru care au fost înlăturate apărările formulate de angajat în timpul cercetării disciplinare prealabile sau motivele pentru care, nu a fost efectuată cercetarea;
d) temeiul de drept în baza căruia sancţiunea disciplinară se aplică;
e) termenul în care sanctiunea poate fi contestată;
f) instanţa competentă la care sancţiunea poate fi contestată.
Art. 65. Impotriva sancţiunii disciplinare salariatul se poate adresa cu o contestaţie la Primar, în termen de 15 zile de la data comunicării sancţiunii aplicate, care emite, pe baza propunerii comisiei de disciplină, dispoziţia definitivă.
Art. 66. Dispoziţia de sanctionare se comunică angajatului în cel mult 5 zile calendaristice de la data emiterii şi produce efecte de la data comunicării.
Art. 67. Comunicarea se predă personal angajatului, cu semnătură de primire, ori, în caz de refuz al primirii, prin scrisoare recomandată, la domiciliul sau reşedinţa comunicată de acesta.
Art. 68. Dispoziţia de sancţionare poate fi contestată de salariat la instanţele judecătoreşti competente în termen de 30 de zile calendaristice de la data comunicării.



Cap. 11. Avertizorul 

Art. 69. Drepturile angajaţilor care devin avertizori în condiţiile Legii nr. 571/2004 privind protecţia personalului din autorităţile publice, instituţiile publice şi din alte unităţi care semnaleaza încălcări ale legii
a) avertizor înseamnă persoana care este încadrată într-o instituţie publică şi care face cu bună-credinţă o sesizare care constituie avertizare în interes public, deoarece priveşte:
- infracţiuni de corupţie, infracţiuni asimilate infracţiunilor de corupţie, infracţiuni în legatura directa cu infracţiunile de corupţie, infracţiunile de fals şi infracţiunile de serviciu sau în legatura cu serviciul;
- infracţiuni impotriva intereselor financiare ale Comunităţilor Europene;
- practici sau tratamente preferenţiale ori discriminatorii în exercitarea atribuţiilor unităţilor prevăzute la art. 2;
- încălcarea prevederilor privind incompatibilităţile şi conflictele de interese;
- folosirea abuzivă a resurselor materiale sau umane;
- partizanatul politic în exercitarea prerogativelor postului, cu excepţia persoanelor alese sau numite politic;
- încălcări ale legii în privinta accesului la informaţii şi a transparenţei decizionale;
- încălcarea prevederilor legale privind achiziţiile publice şi finantarile nerambursabile;
- incompetenta sau neglijenţa în serviciu;
- evaluări neobiective ale personalului în procesul de recrutare, selectare, promovare, retrogradare şi eliberare din funcţie;
- încălcări ale procedurilor administrative sau stabilirea unor proceduri interne cu nerespectarea legii;
- emiterea de acte administrative sau de alta natura care servesc interese de grup sau clientelare;
- administrarea defectuoasă sau frauduloasă a patrimoniului public şi privat;
- încălcarea altor dispoziţii legale care impun respectarea principiului bunei administrări şi cel al ocrotirii interesului public.
 b) sesizarea privind încălcarea legii sau a normelor deontologice şi profesionale, poate fi făcută, alternativ sau cumulativ:
- şefului ierarhic al persoanei care a încălcat prevederile legale;
- conducatorului instituţiei publice sau al unităţii bugetare din care face parte persoana care a încălcat prevederile legale, sau în care se semnalează practica ilegală, chiar dacă nu se poate identifica exact făptuitorul;
- comisiilor de disciplină sau altor organisme similare din cadrul instituţiei publice, din care face parte persoana care a încălcat legea;
- organelor judiciare sau organelor însărcinate cu constatarea şi cercetarea conflictelor de interese şi a incompatibilităţilor;
- comisiilor parlamentare sau mass-media;
- organizaţiilor profesionale, sindicale, patronale sau neguvernamentale
c) protecţia funcţionarilor publici, a personalului contractual şi a altor categorii de personal, după cum urmează:
- avertizorii beneficiază de prezumţia de bună-credinţă, până la proba contrară;
- la cererea avertizorului cercetat disciplinar ca urmare a unui act de avertizare, comisia de disciplină are obligaţia de a invita presa şi un reprezentant al sindicatului. Anunţul se face prin comunicat pe pagina de Internet a instituţiei, cu cel puţin 3 zile lucrătoare înaintea şedinţei, sub sancţiunea nulităţii raportului şi a sancţiunii disciplinare aplicate.
- în situaţia în care cel reclamat prin avertizarea în interes public este şef ierarhic, direct sau indirect, ori are atribuţii de control, inspecţie şi evaluare a avertizorului, comisia de disciplină va asigura protecţia avertizorului, ascunzându-i identitatea.
d) în litigiile de muncă sau în cele privitoare la raporturile de serviciu, instanţa poate dispune anularea sancţiunii disciplinare sau administrative aplicate unui avertizor, dacă sancţiunea a fost aplicată ca urmare a unei avertizări în interes public, făcută cu bună-credinţă.

Cap. 12. Soluționarea  liberului  acces  la  informații

Art. 70. Accesul cetăţenilor la informaţiile de interes public este realizat pe baza prevederilor Legii nr: 544/2001 privind liberul acces la informaţiile de interes public, actualizată.
Art. 71. În cazul primirii unuei solicitări de la cetăţeni, salariaţii Primăriei vor respecta prevederile procedurii cuprinse în sistemul de control managerial.
Art. 72. În cazul primirii unei solicitări de la reprezentanţii instituţiilor de presă, salariaţii Primăriei vor respecta prevederile procedurii cuprinse în sistemul de control managerial.

Cap. 13. Soluționarea transparenței  decizionale

Art. 73. Sporirea gradului de responsabilitate a administraţiei publice locale faţă de cetăţean, ca beneficiar al deciziei administrative şi stimularea participării acestora la procesul de luare a deciziilor de interes general cu caracter normativ, este asigurat prin Legea 52/2003 privind transparenţa decizională în administraţia publică, republicată.
Art. 74. Circuitul documentelor necesare pentru emiterea unei dispoziţii normative de interes general este prezentat în procedura cuprinsă în sistemul de control managerial.
Art. 75. Circuitul documentelor necesare pentru emiterea unei hotărâri normative de interes general este prezentat în procedura cuprinsă în sistemul de control managerial.
Art. 76. Salariaţii Primăriei vor permite accesul cetăţenilor la şedinţele publice şi vor asigura implicarea persoanelor interesate în procesul de elaborare a actelor normative de interes public.

Cap. 14. Soluționarea   petițiilor  cetățenilor

Art. 77. Modul de tratare a petiţiilor cetăţenilor este prevăzut în OG nr.: 27/2002 privind reglementarea activităţii de soluţionare a petiţiilor, actualizată.
Art. 78. În sensul ordonanţei, prin petiţie se înţelege cererea, reclamaţia, sesizarea sau propunerea formulată în scris sau prin e-mail, pe care un cetăţean ori o organizaţie legal constituită o poate adresa autorităţilor şi instituţiilor publice.
Art. 79. Pentru soluţionarea reclamaţiilor şi sesizărilor referitoare la activitatea desfăşurată în cadrul instituţiei, se vor respecta prevederile procedurii din cadrul sistemului de control managerial.

Cap. 15. Dispoziţii finale

Art. 80. Orice angajat are dreptul de a sesiza Primarul cu privire la dispoziţiile Regulamentului de Ordine Interioară, în măsura în care poate face dovada încălcării unui drept al său.
Art. 81. Toţi salariaţii sunt obligaţi să cunoască şi să respecte prevederile prezentului Regulament de Ordine Interioară.
Art. 82. Regulamentul de Ordine Interioară este aprobat de  Consiliul Local al comunei Poiana Mărului    şi intră în vigoare conform acesteia.
Art. 83. Dispoziţia de aprobare va cuprinde şi modalităţile de comunicare. 
Art. 84. După intrarea în vigoare a prezentului regulament de ordine interioară, orice schimbare a conţinutului, se va face numai printr-o dispoziţie de modificare a dispoziţiei iniţiale.

